text:
Dopo una prolungata pausa estiva, riparte la rubrica Ajo a Fuedhai con nuovi racconti appartenenti alla tradizione sarda, raccolti nel tempo, collezionati e riproposti in lingua sardo-campidanese da Bruno Orrù, esperto conoscitore sinnaese della lingua e cultura della nostra terra.
Oggi Bruno ci presenta il racconto intitolato “Is Pannixedhas – Is Animedhas“.
Ricordiamo che chiunque fosse interessato può accedere gratuitamente ai contenuti dell’intera rubrica “ Ajo’ a fuedhai” (racconti e lezioni di grammatica) cliccando qui.
Buona lettura e serena domenica a tutti.
(Luca Olla)
Prima de totu, bolemu pregontai de essi iscusau po totu su tempus chi apu lassau a passai, ma, sa vida de jaju, m’at unu pagu ghetau a pari s’esistentzia e, immoi ca apu agatau su faimentu giustu, potzu torrai a cumentzai.
Bolu ancora nai ca totu su chi deu pubblicu innoi, no est farra de su sacu cosa mia, ma sunt cosas e contus chi apu arregortu de sa genti e de is pubblicatzionis. Po custu porit incapitai chi calencunu scipiat calencuna cosa cun diferentzias apitzus de su matessi argumentu, po custu motivu, circaus de collaborai e de ponni a pari is conoscentzias, in manera chi, custas cosas, no bengant iscaresciar de unu totu.
Seus arribbendi a sa festa de Dogniassanti. Torraus a partiri de innoi po torrai a pigai su camminu de is traditzionis, paristorias e contus.
Candu boleis cuntatai a mei, mi podeis cuntatai a custa mail: bru.orr@tiscali.it
(Bruno Orrù)
Genti meda, de cussus chi (nànt) istudiant is traditzionis de sa Sardigna, nànt ca is traditzionis de su primu de ogniassanti chi sunt in Sardignia, sunt un cumintzu de su Segarapetza o Carrasecare, comenti est sa festa de Halloween. Ma is Pannixedhas, is Animedhas, su Motu Motu, no sunt unu cumintzu de su Segarapetza, ma sunt sa festa cun sa cali su Sardu ammostat a sa genti su rispetu e sa devotzioni po is animas de is mortus.
Animas Bonas, Animas Malas: Su logu aundi bivint is animas, po su Sardu, est s’ari chi stait a giru de nosus, e, ingunis s’agatat su xelu, su prugadoriu e s’inferru. Is animas no lassant mai, de unu totu, su mundu de is bius e porint essiri “Malas” o “Bonas”.
Sa genti sarda, giai de s’antighidadi, creit chi sa morti no siat sa fini de sa vida, ma sa fini de sa vida chi nos conosceus. Sa morti no est una cosa chi serrat is portas, ma est unu passu chi serbit a passai a una calidadi de vida differenti, fata de spiridu.
Pustis de sa morti, is animas, s’agatant a fai una vida chi est de unu totu oguali a sa vida chi fiant candu furint bias, mancai un d-unu mundu diferenti chi camminat a costau de su mundu de is bius.
Custa manera de pentzai donat sa siguresa ca is animas, puru essendi in d-unu mundu diferenti, tengat sa manera, de intrai in sa vida de sa genti ancora bia.
Custa manera de biri su mundu de is mortus, si fait cumprendi su rispettu chi sa genti de Sardigna provat po is animas de is mortus. Calvia, in su 1893, naràt: “Is mortus, dognia dì, passillant peri sa bidha e faint is matessis fainas de candu fiant bias. Algunas personas, in mesu de is bius, tenint sa fortuna de dha sas pori biri”.
Custu si contàt in Sardignia po is animas de is mortus e is contus furint ancora prus bellus de ascurtai candu si fuedhat de is Animas Malas, chi furint cruelis e prenas de astiu, de comenti custas animas si poriant invocai e de comenti dha sas tenni atesu. Sa genti Sarda teniat grandu rispetu po is animas de is parentis mortus, ma custu rispetu fiat acumpangiau sempiri de unu pagu de timoria e de unu disiggiu de torrai a biri, assumancu po pagu tempus, su parenti mortu, chi, po cantu si creiat, sorigàt a abarrai in custu mundu. Ecu e poita, in sa traditzioni de sa Sardigna, nci sunt una sida de personas, massimamenti femminas, chi (si creit) sunt bonas a biri e a fuedhai cun is animas de is mortus e, custu poteri, benit donau a atras personas in puntu de morti, massimamenti a piciocas prus giovonas in edadi.
Fiat propriu a sa fini de su mesi de ladamini e su cumintzu de su mesi do dogniassanti, chi si pentzàt ca sa lacana chi separàt su mundu de is bius de cussu de is mortus, fessit aici fini chi una napa de arragniolu fessit seguramenti prus forti.
Custa idea de su mundu de is mortus, arrexinada in sa cultura nostra, at fatu in manera chi, in totu sa Sardignia, trà is urtimus de su mes’e ladamini e is primus de dogniassanti, sa populatzioni ammostat s’arrispetu po su mundu de is mortus cun festas, chi in sa sustantzia sunt ogualis, ma mudant de nomini e in piticus faimentus.
Custas usantzias pigant su nomini de “ Animedhas” – “Pannixedhas” – “is Mortus” – “ Sos Mortos”, “Su Mortu Mortu” – “Is Fracheras” – “Su Prugadoriu” – “Su Peti Cocone” – “Su Pane e su Tocu” – “Su Bidhiu Longu” e atrus.
Ma, in dognia bidha, mancai mudessit su nomini, sa sustantzia fiat cussa de crei verdaderu, ca in sa noti in tra su 31 de su mes’e ladamimi e su 1 de dogniassanti, su portali de su prugadoriu si oberiat de isbotu, permitendi a is animas te torrai, po una noti intera, in is domus chi, in vida, sunt istetias de issas, o de torrai a biri logus e genti a is calis furint ligaus a istrintu.
Is pipius de Sardignia, in custa noti foras de su comunu, girànt peri sa bidha bistius de tzapulus, po fai sa parti de is animas de is pipius mortus, e pichiànt de domu in domu, pregontendi calencuna cosa poi is animas de su prugadoriu. E aici, bandendi peri sa bidha, pregontànt: “Seus benius po is animedhas” – o – “mi dha sas fait is pannixedhas?” – o, ancora – “po su bene de sas animas” – “carchi cosa po sas animas”. Aici pregontendi, arricint in cambiu, pabassinas, nuxi, nuxedhas, arenadas, cachi, mela tidongia e, is prus poburus, feti po nai ca donànt calencuna cosa, donànt fai e cixiri.
In Grilatza, po ndi nai una, su faimentu si tzerriàt “Is Ascadropias” e atru no fiat che un’arregorta, fata de is pipius, de cosas de papai in memoria de is mortus. In custa bidha puru a is piciochedhus beniant donadas pabassinas e castangias e nuxis, chi depiant arregoli in d- unu muncadoredhu fatu a sachita acapiendi is origas. S’erregorta beniat fata aintr’e noti. Comenti aintr’e noti beniat fata in Sinnia po is pannixedhas o in Seui po is animedhas. S’arregorta de parti de is pipius, in tottu sa Sardignia, beniat fata sa noti in trà su 31 de mes’e ladamini e su primu de dogniassanti. In dì de oi, is piciochedhus, frigaus de sa modernidadi, passant su mengianu de su primi de dogniassanti.
Antigamenti, totu sa populatzioni de sa Sardignia, sa noti in trà su 31 de su mes’e ladamini e su primu de dogniassanti, faiat una cena cun pagu cosa de papai, massimamenti una cena de fai, ca fiat su papai de is mortus e, cun s’andai de su tempus, sa fai est istetia cambiada cun is macarronis. Pustis de sa cena, is pratus cun sa fai o cun is macarronis, beniant lassaus in sa mesa, apariciada de unu totu e cun d-una mariposa alluta, ca poita, pustis, is mortus aiant a essi papau, ma no ingurtendi su chi fiat in is pratus, ma feti fragendi sa cos’e papai. Perou, tocàt a s’arregordai de no lassai in sa mesa, ne frochitas ne gortedhus, ca poita, cun cussas ainas, is mortus aiant a essi potziu provai a ndi pigai cun issus calencunu parenti.
Est curiosu de osservai ca oi in dì si bolint proproni festas, po custa data, chi nudha tenint a che fai cun sa traditzioni de sa Sardignia. Est de osservai puru ca sa crocoriga isbudiata e fata coment’e una conca de mortu, chi si bolint proponi po sa festa de Halloween, in Sardignia fiat imperada de s’antigoriu de nannai, sa crocoriga beniat isbudiada e, cun d-una candela alluta aintrus, beniat posta in is fentanas e in is muredhas, po fai assicai sa genti.
Sa diferentzia est ca sa festa de Halloween, fiat, e ancora est, unu primintziu de su segarapetza po sa populatzioni anglossasoni, ma po sa populatzioni de Sardignia, custa festa non fiat unu primintziu de segarapetza, ma fiat una festa po onorai e rispetai s’arregordu de is mortu chi, po su chi si creiat, abarrànt cun nosus in custa terra. Is pipius sadrus no si bistiant a mascara, ma de tzapulus, po rapresentai sa forma de s’anima de unu pipiu chi, po tempus, fiat istau aintru de unu baullu, e bandànt de domu in domu portendi una coscinera po poni su chi sa genti offeriat, oi, mancai, portant tzainus e mocillas. Ma sa festa nostra, po sa cultura nostra, nudha tenit de biri cu sa festa de Halloween.
In Sinnia, antigamenti (in dì de oi passant aintr’e mengianu) is piciochedhus, in sa noti obrescendi a su primu de dogniassanti, bandànt in giru peri sa bidha a pregontai is pannixedhas. Pustis, su merì de su primu de dogniassanti, fiat usantzia a preparai sa cena poi s animas de is mortus e, sa mesa beniat apariciada po issus puru. Si cuncodrànt is malloredhus, sa fai, is pabassinas e su pan’e saba e, prima de depi cenai (arregordai ca in cussus tempus si cenàt a su scurigadroxu) si bandàt a campusantu po pigai is animas de is mortus e dha sas portai a domu (si creiat ca is animas de is parentis bandessint avatu intzoru). Pustis ai cenau sa mesa abarràt apariciada e, s’incras a mengianu (su mengianu de su dus), sa genti bandàt prima a ascurtai sa primu missa, pustis a campusantu po nci torrai is animas de is mortus. De sa noti de su primu de dogniassanti e fintzas a su scurigadroxu de su dus, is campanas de cresia sonànt is angonias. Po sonai circànt a giru de set’otu personas, chi prima s’unu e pustis s’atru, artziànt a campanili po s’addopiu e sa genti assistiat custas personas cun cos’e papai e buffai a totu dì. Is femminas si costumànt a bistiri a mesu lutu e in is domus e in campusantu beniant allutas is mariposas po inditai a is animas sa ia chi, de su prugadoriu, bandàt concas a su paradisu.
In medas bidhas de sa Sardignia, si creiat ca propriu sa notti de su 31 de su mesi de ladamini e sa noti de su dus de ogniassanti, fessit prus probabili de atobiai sa “processioni de is mortus” o “Reula”, ca poita sa noti de su 31 is animas essiant po bandai in is domus de a nca aiant biviu e sa noti de su dus is animas torrànt a su mundu intzoru.
Advertisements


c: text/html

text:
Flòrida
Coordinatas: 28°08′00″N 81°37′54″W / 28.133333°N 81.631667°W
Articulu in LSC
Sa Flòrida (in inglesu: /ˈflɒrɪdə/ in ispagnolu: [floˈɾiða])est unu istadu de sa regione de Sud-Estu de sos Istados Unidos de Amèrica. Sa capitale est Tallahassee, sa prus manna tzitade Jacksonville, sa prus manna àrea metropolitana sa de Miami.
Su nomìngiu est "The Sunshine State" (S'Istadu de su Sole Lughente).
Cuntenutu
Geografia[modìfica | edit source]
Sa Flòrida est su de 22 prus istèrridos, su de 4 cun prus populados, su de 8 cun prus arta densidade de bividores de sos 50 istados aunidos.
S'istadu est in manna parte una penìsula cumposta de terrenu de origines sedimentària chi istat a artària meda bàscia o a livellu de su mare. In s'uestu si ghetat a su Gulfu de Mèssicu, in s'estu in s'ocèanu Atlànticu. Allàcanat in su norti cun Alabama e Geòrgia. Sa costa meridionale s'agatat a unos 150 km de s'ìsula de Cuba, a illargu in sud-estu s'agatat s'artzipelagu de sas Bahamas.
Clima[modìfica | edit source]
Su clima mudat de sub-tropicale in su norti a tropicale in su sud. Sa Flòrida est menatzada de araganos fitianamente.
Istòria[modìfica | edit source]
Sos primos isproradores suos sunt istados sos ispagnolos in su 1513, ghiados de Juan Ponce de León, chi ddi at dadu su nòmene de La Flòrida (chi cheret nàrrere sa [terra] frorida). Est istada a coa una colònia e est diventada istadu de sos Istados Unidos in su 1845. A pustis de sa gherra tzivile, comente àteros istados de su sud est istada logu de segregatzione ratziale. Oe est caraterizada de una comunidade ispànica meda numerosa (unos 20% de sos bividores tenet s'ispagnolu a limba mamma) e populatzione in crèschida lestra.
Economia[modìfica | edit source]
S'economia s'apoderat subra su turismu, massaria, trasportos.

robotstxt: allowed

filter: keep


text:
Penìsula Ibèrica
Coordinatas: 40°18′N 3°43′W / 40.3°N 3.716667°W
Articulu in LSC
Sa penìsula Ibèrica (in asturianu, galitzianu, leonesu, mirandesu, portughesu, ispangnolu: península Ibérica; in catalanu: península Ibèrica; in aragonesu, otzitanu: peninsula Iberica; in frantzesu: péninsule Ibérique; in bascu: iberiar Penintsula), narada fintzas Ibèria est sa penìsula europea prus istèrrida de tres (a segus de s'Iscandinàvia e de sa penìsula Balcànica), chi s'agatat a su sud-uestu estremu de su cuntinente.
Tenet subrafache de unos 582,000 km2 e contat populatzione de unos 60 milliones de bividores chi acusorgiados mescamente in is costeras e a manu de is tres biddas majores de Madrid, Lisbona e Bartzellona.
Est partzida in tres istados: Ispagna, Portugallu, Andorra. Una parte minore de sa Frantza (s'Arta Cerdagna) s'agatant in sa penìsula, comente fintzas su territòriu britànnicu de Gibraltar.


text:
La Traviata, San Francisco 13. Jun 2009 – Anna Netrebko (Violetta), Charles Castronovo (Alfredo Germont), Dwayne Croft (Giorgio Germont); Chorus and Orchestra of the San Francisco Opera, Donald Runnicles
La Traviata, San Francisco 16. Jun 2009 – Anna Netrebko (Violetta), Charles Castronovo (Alfredo Germont), Dwayne Croft (Giorgio Germont); Chorus and Orchestra of the San Francisco Opera, Donald Runnicles
La Traviata, San Francisco 19. Jun 2009 – Anna Netrebko (Violetta), Charles Castronovo (Alfredo Germont), Dwayne Croft (Giorgio Germont); Chorus and Orchestra of the San Francisco Opera, Donald Runnicles
La Traviata, San Francisco 25. Jun 2009 – Anna Netrebko (Violetta), Charles Castronovo (Alfredo Germont), Dwayne Croft (Giorgio Germont); Chorus and Orchestra of the San Francisco Opera, Donald Runnicles
La Traviata, San Francisco 28. Jun 2009 – Anna Netrebko (Violetta), Charles Castronovo (Alfredo Germont), Dwayne Croft (Giorgio Germont); Chorus and Orchestra of the San Francisco Opera, Donald Runnicles
La Traviata, San Francisco 1. Jul 2009 – Anna Netrebko (Violetta), Charles Castronovo (Alfredo Germont), Dwayne Croft (Giorgio Germont); Chorus and Orchestra of the San Francisco Opera, Donald Runnicles
La Traviata, San Francisco 5. Jul 2009 – Anna Netrebko (Violetta), Charles Castronovo (Alfredo Germont), Dwayne Croft (Giorgio Germont); Chorus and Orchestra of the San Francisco Opera, Donald Runnicles


text:
Su 2014 DMC Online DJ Championship
Ocannu puru si fait su 2014 DMC Online Dj Championship, forsis sa prus batalla manna de digeis in s'arretza. Is digeis de totu su mundu ant a podi participai intreghendi unu scioru insoru de duus minutus bia Youtube, est a nai sa democratzia sintzilla! Sa giuria? Totu is chi ant ddus castiai ant a podi votai de su giassu de su DMC (unu votu sceti po dònnia digei chi s'at a praxi). Imoi seus a su primu giru; a s'acabu de totu su tretu su bincidori at a tenni s'onori de si-dda podi gherrai cun totu is bincidoris de is DMC natzionalis a sa batalla finali mondiali chi s'at a fai in s'atòngiu. Nosu siguramenti no eus a participai ca si praxit a scriri e a biri vìdius ma no a fai sbianchimentu! In Sardìnnia gei nci-nd'at de digeis giòvunus e bravus... spereus chi si-dda tentint e chi amostint, cun is tènnicas de scarràfiu e de giogulamentu insoru, chi innoi puru nci at genti bona meda.


text:
Crosadas
Articulu in LSC
Is crosadas de s'Edade Mèdia sunt istados pellengrinàgios armados, promòvidos dae su paba, autoridade ispirituale de s'otzidente cristianu.
Inghitzadas cun s'intentu de torrare a abèrrere su caminu a is logos de pellegrinàgiu cristianos in Terra Santa, chi fiant istados autorizados dae is àrabos Abbassidos, ma controidos dae is turcos selgiuchidos in su 1071, a fatu de àere conchistadu Gerusalemme dae is àrabos. Sa prima crosada fiat comintzada in su 1095, in risposta a sa pregunta de s'imperadore bizantinu, apensamentadu dae s'atitùdine de is turcos. Is bizantinos faeddaiant gregu e fiant cristianos, mancari in perrica cun Roma dae su 1054 (essende issos ortodossos). Is conchistas territoriales fatas peri is crosadas non fiant istadas de durada longa, sende chi si nde fiat disinteressados una borta chi Saladinu aiat torradu a istabilire su passàgiu a is pellegrinàgios, foras pro is chi si fiant istabilidos in ie. Cheret fintzas naradu ca is crosadas, prus chi non agiudare is bizantinos aiant tentu resurtu de ddos indebilitare.
Segundu sa definitzione traditzionale, su perìodu de is crosadas tirat dae su 1095 a su 1291, chi di cunsìderant isceti is ispeditziones a manu de Terra Santa. Segundu una bisura prus ampra, si podet arribbare fintzas a sa batalla de Lèpanto, in su 1571, includende sa Reconquista ispagnola e totu is gherras contra infideles e erèticos promòvidas dae su paba, fatas cun sa promissa de cumpensos ispirituales e de indulgèntzias.
Sa prima crosada fiat fata in su 1096 pro torrare a ocupare una parte de is terra pèrdidas a fatu de s'espansione àraba de su de 9 sèculos e torrare a aberrere a is pellegrinos su passàgiu a manu de Gerusalemme. Aiant batidu a sa fundadura de is Istados crosados, sa defensa de is cales aiat giustificadu is àteras sete crosadas printzipales, dae su 1147 a su 1291, annu de sa pèrdida de is ùrtimos territòrios. A partire dae sa de bator crosadas, fiant organizadas ispeditziones fintzas contra is oponidores cristianos de su paba (Albigesos, Hohenstaufen, Aragona e Hussitas), o contra paganos (baltos), perdende duncas su mantenimentu de Gerusalemme che obietivu.


text:
Connecticut
Coordinatas: 41°36′N 72°42′W / 41.6°N 72.7°W
Articulu in LSC
Su Connecticut (kəˈnɛtɨkət, kuh-net-i-kət) est unu istadu federadu chi faghet parte de sos Istados Unidos e chi s'agatat in su Nord-Est de sa natzione. Faghet parte de sa regione de Noa Inghilterra in ue est s'istadu prus meridionale.
Faghet lacana cun is istados federados Rhode Island in s'Est, Massachusetts in su Nord, New York in s'Ovest e in su Sud tenet bessida in sa foghe de su frùmene Connecticut. Sa capitale est Hartford.
S'istadu pigat nòmene de su frùmene chi d'atraessat e ddu chìrriat in duos cantones. Connecticut benit de unu faeddu de limba Algonchina chi cheret nàrrere frùmene longu chi chìrriat.
Est naradu fentzamentas Istadu de sa Costitutzione e at tentu meda importu in s'isvilupu de su guvernu federale de sa natzione.
Cuntenutu
Geografia[modìfica | edit source]
In istérrida est su de 3 istados prus pitios, su de 29 prus populados e su de 4 in densidade in sos Istados Unidos.
Manna parte de su territòriu meridionale e otzidentale de su Connecticut pigat parte a s'area metropolitana de New York.
Istòria[modìfica | edit source]
Is primos bividores suos fiant olandesos e pro metade fiat difatis parte de su territòriu coloniale chi teniat nòmene de Olanda Noa.
Is cussòrgias mannas sunt però de su 1630, dèpidos a is inglesos.
In su tempus de sa Rivolutzione Americana su Connecticut est istadu una de sas trèighi colònias chi si sunt ribelladas.


text:
Fiat sa noti de santu Larentu e in s'arruga nci fiat bessia,
ahi! Sa basca chi nci fiat, ahi sa basca!
Candu un'umbra, a scusi-scusi, fatu-fatu mi sighiat,
ahi! Sa timoria, ahi! Su pentzamentu!
Deu mi fùrriu a palas, e càstiu in sa noti oscura,
e, in sa manu est giai prontu su spray,
candu biu dus ogus arrùbius e nieddus, allutus de bruvura,
ananta de mei frimus.
Cessu! Ohia momia, una Medrona!
Unu topi mannu, un'arratu, o cumenti dda boleis tzerriai.
Cessu! Ohia momia, una Medrona!
Ananti de mei, si ponit in peis, e inghitzat a chistionai:
“Chi su Sìndigu de Casteddu no fait sa derratizatzioni,
bolit nai ca deu seu ospite gradito.
Quindi basta cun sa moda de si biri e de scrillitai,
tui puru ses lègia, ma deu no mi pòngiu a tzerriai”.
Evidentemente ant cumprèndiu, ca nosu
no seus perigulosus.
Evidentemente sa genti ca ddu sciit,
no agatat strobbu a si bidi bessiri.
Evidentemente ant cumprèndiu chi s'arratu est una preziosità
esotica, folclorica, per questa città.
Evidentemente, evidentemente
e nosu in sa bassa, tzerriaus imparis in coro: Forza Cagliari!
Cessu! Ohia momia, una Medrona!
Unu topi mannu, un'arratu o cumenti dda boleis tzerriai.
Cessu! Ohia momia, una Medrona!
Deu dda timu a bentu, no mi potzu arrassenniai.
Cessu! Ohia momia, una Medrona!
Ma ti dda imàginas sa Medrona in s'arruga cun sa coixedda tira-tira?
Cessu! Ohia momia, una Medrona!
SU SPRIGU
T. M. In domu de Ajàja nat ca ddu fiat
unu sprigu antigu e nat ca teniat
pintau, tra un imbidri e s'atru, un'arrosa.
Su sprigu ddu teniant in d-unu aposentu
afitau a unu pretori ca beniat a bidda a fai dibbatimentu.
Una dia ca issu no ddu fiat artziaus a sus, deu e sorri mia,
po si castiai in su sprigu cun s'arrosa.
Ma, filla mia, chi dd'emu scìpiu, ddu giuru no artziaìa
po fai, cun sorri mia, is dengosas.
Coru. Nara, tzia Mariucina, ma intzandus fiat berus ca fiat innia?
Nara, cumenti fiat e ita s'at nau, s'at nau cancuna cosa?
T. M. Uai, ita nci fiat! Uai! Ita apu bistu!
Ca sceti a m'arregordai su mundu si fait scuriu.
Coru. Nara tzia Mariucina, ma intzandus fiat berus ca fiat innia?
T. M. Uai! Issu ddu fiat ma no s'at nau nisciuna cosa.
Coru. Nara tzia Mariucina, ma intzandus fiat berus ca fiat innia?
T. M. Imoi si ddu nau, ma de un'atra parti, ca innoi no est cosa!
Issu fiat innia e si castiàt in su sprigu.
E pariat cancunu chi si càstiat, cumenti a nai? Primu de nci bessiri.
Issu fiat innia e portàt bistiri antigu,
sa tzughera in seda e su capeddu de Sennori
asubau in sa petinesse.
Issu fiat innia e portàt mustatzus nieddus
nieddus fiant is ogus chi castiànt in cuddu sprigu,
issu fiat innia e deu no aia tentu sa cuscièntzia
de cumprendi chi fiat sceti una presèntzia o un'aremigu.
Coru. Nara, tzia Mariucina.
T. M. Creu ca fiat una presèntzia, e no fiat un'aremigu.
Coru. Nara, tzia Mariucina.
T. M. Mascu bellu e a pilu nieddu, e si castiàt in cuddu sprigu.
Coru. Nara, tzia Mariucina.
T. M. De s'atzichidu aia fatu unu passu a palas
e nci fiat arruta de sa scala.
Coru. Nara, tzia Mariucina.
T. M. Sigu a m'arregordai, sigu e sigu, custa istòria disdiciosa
de una presèntzia chi bessiat de su sprigu cun s'arrosa.
SANTU ANTONI
Tristu est chini at pèrdiu is crais de domu,
tristu est chini at pèrdiu sa mexina chi fadiat su sonnu bellu,
tristu est chini at pèrdiu su sentidu e no s'assenta mai
poita at pèrdiu su pivellu e, imparis, s'ànima.
Deu nau: s'abrèbiu est siguru!
Naraddu tui puru, ca unu santu t'at ascurtai!
No importat chi tenis o no tenis sa devotzioni bera,
ma custu, su santu, no ddu depit sciri mai.
Santu Antoni de sa cosa pèrdia,
Santu Antoni de sa cosa agatada,
Santu Antoni fadeimia sa gràtzia, ca seu disisperada.
Ma arribbat sa tristura a bint'ungas,
no s'intendit su fragu, sa tristura non adopera Chanel,
arribbat che una manta sciusta e inghitzat su giogu,
s'ànima tua no nci dda fait: làgrimas me in is ogus.
Tristu est chini agatat unu pibitziri asseliau in domu sua,
chini est amaladiau e no podit cantai.
Santu Obrai de s'ùturu.
Santu Obrai de sa cantada, fadeimia sa gràtzia de mi fai torrai sanada,
santu Nartzisu de Furtei, scuseimia po su prantu:
ma bocimia su pibitziri ca ses tui su santu.
Santu Antoni de sa cosa pèrdia,
Santu Antoni de sa cosa agatada,
Santu Obrai, Obraixeddu miu, is candeleddas tuas
torrant su mortu a biu.
Santu Antoni de sa cosa pèrdia,
Santu Antoni de sa cosa agatada,
in domu mia ddu est sèmpiri
una candela alluta
po chini s'at imbentau.
CUCURUMBEDDU
Sa vida est cumenti una pintadera:
nisciunus scit a ita srebit e ita fai.
No est po fai filosufia,
ma oi mi pigat a pentzai: sa vida est cumenti una pintadera.
Sa genti narat ca sa pintadera
fiat fata sceti po marcai su pani,
ma ddu est chi narat chi srebiat po fai su contu e s'aditzioni,
deu no no ddu sciu chini tenit arrexoni,
ma no dda pigu a sa lizera,
sa vida est una pintadera.
E tui nara, Cucurumbeddu, ita parit innia a sus?
Si bit de innia a ita srebit sa vida?
Nara, Cucurumbeddu, narant ca ddu est genti innia a sus,
e tui chini as incontrau? E ita t'at nau?
Nc'est genti cannota?
Si dd'as domandau it'est sa vida immoi ca est morta?
Poita cudda puru at a èsssiri vida....vida?
Sa vida est cumenti una pintadera:
nisciunus scit a ita srebit e ita fait.
No est po filosufia,
ma oi mi pigat a pentzai...
Est una dia de amargura e deu mi pòngiu a tzeracai
ca cun sa domu lìmpia sa tristura at a sfexai.
Unu arràju de soli iscrarat me in artu, in crabetura,
innui su tallarau at fatu nuis a mumullonis.
A scova de muru inghitzat a fai e a forrogai me is arranconis,
su pruini s'artziat in s'àiri che nualla de pillonis,
innia su sordi est incrotzuau che pedra ingrumiada
tùnfidu de infustura, tocat a ddu samunai.
Maria Farranca, tzugu piludu,
branca furrunca bessit a scruculliai,
sa schina mia, cìrdina de su spriu,
depu arreagiri, mi pòngiu a cantai,
e ita cantu imoi?..Una cantzoni americana!
Chi scidat s'atzuria po gherrai cun su scraponi.
Yes! Love cleaning the mess as if it was springtime.
Yes! Mi dexit a fai su strexu in domu mia, just for me.
I love the risk to strexi, when a beast mi fait atzicai!
I love my house, when it is cleaned
lìmpia e nuscosa de saboni.
Maria Farranca scònchiat de s'arrenconi....Sa scova! Sa scova!
Maria Farranca bolat a celu in sa nualla de is pillonis!
E cantus pistillonis, cantus de pistillonis, cantus?
Apu a ingolli in crabetura po Maria Farranca,
e cantu DDT, cantu DDT, DDT insecticide
mellus su pistilloni, pisti, pistilloni
ca a su mancu si nci papat Tzrapia Furrunca
e sa domu mia the windows open a su beranu.
NIEDDU
Ko-rro-ti a mamma iè
Ko-rro-ti a mamma
Ko-rro-ti a mamma iè
Ko-rro-ti a mamma iè. (duas bortas)
Est unu piciocheddu nieddu,
est unu piciocheddu nieddu,
est unu piciocheddu
Ko-rro-ti mamma iè. (duas bortas)
Issu est innia, e bolit papai, issu est innia, issu est innia, ejè!
Ca papai, po issu, no est a denghi, no! Bivit che mraxani
e sighit s'arrastu de sa mamma de s'arestia,
papat mancai pedra e mèndula.
Issu est innia e ddu scit ita fai,
issu est innia, issu est innia, ejè!
E scit sceti su chi est e no est! Bivit che mraxani
in coddu tenit atzicu e tìrria po ainas
e narat: “fatu a Urrei bolia un ou a cassola.
Est unu piciocheddu nieddu,
est unu piciocheddu nieddu,
est unu piciocheddu nieddu, Nijomuremje.
Ko-rro-ti a mamma iè. (duas borta)
Ko-rro-ti a mamma iè
Ko-rro-ti a mamma
Ko-rro-ti a mamma iè
Ko-rro-ti a mamma iè. (duas bortas)
BOLÀNT
Nant chi candu is cogas a celu si bolànt
no ddu fiat logu, acorru e mancu manta
po nci cuai, impari, tui e s'ànima.
Nant chi sa Priora si poniat ananta,
is atras, avatu, dda sighiant e assimbillant,
totus imparis, a pillonis de tàcula.
Ah! Deu no ddu sciu chi fiat po timoria,
deu no ddu sciu it'est su chi apu bistu,
ma fiant medas, medas, innia in s'àiri.
Ah! Is ogus mius fiant ogus de pipia,
noti oscura e bentu de stracia e deu currendi,
currendi a domu a serrai is fentanas.
Ah! Groga fiat puru s'ànima mia,
groga in coru chi batiat a marteddu,
groga fiat sa manu in su crieddu
chi serràt su passu a sa timoria.
E mamma, in coxina, arrit e inghitzàt a domandai:
Nara, poita ses aici atzichirriada?
Poita as fatu totu cust'intrada
ca mi nci as fatu calai in terra s'ànima!
mamma! Nci funt is Cogas e seu sprama sprama,
e sa Priora castiàt totu, a dereta e a manca,
e potàt ogus de milli maltanas.
Ah! Sa Priora tzerriat “Alto volà” e bolant artas che
tzurrundeddus,
ma “Basso volà” est su fueddu chi permitit a is Cogas de biri
is pipias,
calant de su celu a circai is pipias.
Eh! Nant chi is Cogas,
candu est scuru e ddu est sa luna, no acudint a s'asseliai.
Eh! Àrtziant a celu e bolant,
tzerriendu a forti, e totus imparis, “Alto volà! Basso Volà”.
DISCRETA
Fiat una Preta niedda e si tzerriàt Discreta Filledeu.
Fiat una Preta niedda, teniat su niu a palas de sa forredda.
Fiat una Preta niedda e in totu sa bidda cannota fiat,
genti de bona costumantza chi sceti a trabballai in su noti bessiat.
Ma in d-una dia, in sa tellebisioni de sa meri de sa forredda,
ghetant su bandu ca a bidda est arribbada un'atra Preta.
Ca nat ca fiat biunda, bistia de arrùbiu e totu beni trassada,
ca si nci bessiat po fintzas de mengianu, spallera scostumada.
Ca nat ca est biunda, nant ca bufat sceti aniseta,
ca si tzerriat Raimunda e a sangunau Periplaneta.
Discreta Filledeu, inghitzat a arrexonai de innanti:
“Chi nau ca no dda bollu, mi nant intolleranti!”
Discreta Filledeu, ca no est tonta, sighit a arrexonai:
“Deu mi nci ghetu cantanti! A su mancu mi nci ant ascurtai!”
Frima acorrada in domu, noti e dia fiant su matessi,
scriit una cantzoni e dda portat in pressi in pressi a Radio Pressi.
Sciadada, naràt sa cantzoni, sciadada,
sa mulleri de su sìndigu de bidda, sciadada, sciadada.
Sciadada, naràt sa cantzoni, sa genti inghitzat a ddu nai:
Raimunda-sa-biunda, a su noti, in domu de su sìndigu est intrada.
Sciadada, naràt sa cantzoni.
Spereus chi un'ànima bona andit a si ddu nai
ca su pobiddu est caddotzu!!
Sa sindachessa intendit, in s'arràdiu, sa cantzoni de Discreta,
e narat: “Bregùngia! Seu curruda! Arràbiu Periplaneta!”
e tzèrriat su pobiddu e inghitzat s'interrogatzioni:
“Nara schifosu, it'est custa stòria, chi mi ponint a cantzoni?”
Su sìndigu achìchiat, no sciit prus ita nai.
Raimunda? Ma chini est?
A chini dd'olis contai?
Sa genti narat po narai, ma chini tiàulu at a èssiri custa biunda?
Nant chi intrat dònnia noti in domu:
O mei o Raimunda!
Ca nant ca est biunda, bistia de arrùbiu e totu beni trassada,
ca si nci bessit in pressi in pressi de mangianu, spallera, scostumada.
Ca nant ca est biunda, nant ca at bufau sa mia aniseta,
ca si tzerriat Raimunda e a sangunau Periplaneta.
Su sìndigu, ca est studiau, imoi cumprendit e sciit ita depit nai:
Periplaneta est una preta, no ti depis preocupai!
Una preta po Fancedda?... mi fait schivu mancai biunda!
Ma intzandus est berus ca ses caddotzu!
Boganci a Raimunda!
Fiat una Preta niedda
e si tzerriàt Discreta Filledeu.
Fiat una Preta niedda,
Bistiat a mucadori e fardeta.
Fiat una Preta niedda
e no si nci bessiat a sola a reu.
Poita fiat discreta: Discreta Filledeu.


text:
Pioneer PLX-500: prètziu bàsciu e calidadi
E insa', in custu austu sardu callenti torraus a sciri apustis de unu sciacumannu de tempus, ca ndi teneus torra gana meda! Incarreraus cun una noa bella callenti de eriseru: sa firma giaponesa Pioneer chi, forsis, est sa prus firma manna de ainas po digei chi nci siat imoi, at presentau su pratu nou Pioneer PLX-500.
Est unu pratu "po inghitzai" ma, a s'imbressi de is paris de is àteras firmas, mancai chi còstat pagu tenit totu su chi serbit a unu digei o a un'ascurtadori normali de discus po inghitzai a ddu imperau luegus, sena de depi spendi àteru dinai:
- tiradura direta > 1.6 kgf・cm (est a nai ca est prus arta de cussa de su Technics 1200, su standard chi totu is pratus OEM pigant che a arriferimentu po su progetu);
- lestresa ±8 % (standard);
- strutura in allumìniu (su pesu est 10.7 kg);
- totu is aciuntas chi serbint po ddu imperai luegus (puntina, pannixeddu, gavetus àudio, gavetu usb, crobecu po ddu sarvai de su pruini, pesetus po ddu abalantzai);
- bessida àudio phono/line.
Totu po 349 èurus (iva cumpr.)! S'at a podi scioberai po finsas su colori (nieddu o biancu).
Unus cantus cunsiderus lestrus: Pioneer at cumprèndiu de diora chi du discu de vinili fiat "torrendi" e, duncas, chi serbiant pratus bonus po calisisiat umperadori (de su digei internatzionali chi bolit seguràntzia e calidadi a sa personi chi ascurtat is discus in domu chi bolit unu pratu bonu chi portat totu is aciuntas. Difatis, ocannu passau, nd'at bogau su Plx-1000,
est a nai su fradi manni de su 500 (matessi disìnniu, prus funtzionis, est a nai unu modellu "full optional") e, biendi su sucessu chi at tentu e sa domanda manna de pratus bonu prus baratus, at traballau po custu modellu "po inghitzai", donendi calidadi a prètziu bàsciu (una firma chi, po su chi pertocat a is mixer, est traballendi impari a is digeis po amanniai is modellus nous, pròpiu po ndi bogai ainas perfetas po su mercau, sena de circai de fai issa etotu su mercau).
Perou, a nai sa beridadi, custa dirigidura dd'iant pigada giai àteras firmas chi, mancai, po chistioni de nòmini e de dinai po sa pubricidadi, no nci funt arrennèscias a ndi bogai su pratu "po inghitzai" arreconnotu de totus. Una apitzus de totu sa Numark (de sa truma inMusic Brands, Inc. impari a Alesis, Akai, Denon, ecc.), chi un'annu a oi iat presentau su Numark TT250 USB ( 1.6 kgf・cm, ±10 %, aciuntas, scheda àudio usb aìnturu, allumìniu 7.5 kg).
Est, prus o mancu, su matessi pratu e còstat prus pagu (280-290 èurus). No ddu connòscit agiumai nemus, epuru Numark cun su TTX, su TT500 e su X2 giai nd'iat bogau pratus bonus chi, oindii, funt umperaus po finsas in is garas de digei. Ma forsis est peòpiu custu: at sèmpiri fatu pratus po digei e mai pratus OEM po inghitzai e, in prus, no at fatu una pubricidadi bona comenti a cussa de sa Pioneer chi, a sa fini, est unu colossu chi at ditzìdiu de no abarrai connota comenti a sa firma chi at imbentau is cd de digei (CDJ) e is mellus mixer cun 4 canalis ma de si-ndi pigai sa prusparti de su mercau cun ainas de dònnia fàscia e po (casi) totu is buciacas, umperendi una pubricidadi difìtzili a binci. Eus a biri comenti ant a arrespundi is atras firmas.
Custu est unu vìdiu chi amostat is Invisibl Skratch Piklz imperendi su PLX-1000 impari a su Technics 1210 e su mixer Pioneer S9 impari a su Z2 de sa Native Instruments po si fai una bidea de su livellu de is ainas noas de Pioneer:
Donkey Work 3 by Awekid & DJ Muzzell
Iat a depi essi "Su traballu de su molenti nùmuru 3" ma, brullas a parti, Dj Muzzell (campioni inglesu DMC de su 2005) at pubricau sa de tres ainas po digeis scarrafiadoris, chi si podit comporai de innoi in file digitali (.FLAC, .MP3, ecc.) opuru in discu de 12". Ascurtai-sì sa demo àudio po cumprendi cantu est bella e utilosa cust'aina, ca Dj Muzzell gei ndi scit meda! E nosu ddu stimaus meda poita fait a ndi scarrigai Donkey Work 1 po debadas de innoi finsas a sa dii de Paschixedda! Spassiai-sì!
Is prus amigas mannas de su digei
Chistionendi de ainas po digei (eus biu finsas a imoi mixer, pratu e cositeddas de schedas e programas) no fait a no nd'arremonai una chi, a bortas, est cussa chi fait traballai beni meda a unu digei: is cùfias! E poita funt diaici meda importantis (m'eis a nai)? Poita ca assumancu su 50% de sa faina de su digei no ndi bessit de is càscias e no s'intendit ma ndi bennit totu cussu chi ndi bessit! Trumbullaus? Duncas: ponendi sa mùsica tocat a arratrogai unu discu/cd a s'àteru, imperendi su mixer siguramenti po nd'arregulai su chi seus “mandendi aforas” ma, massimamenti, po cuncordai su chi eus a mandai agoa! E comenti? Ascurtendi-ddu cun is cùfias (ca nosu sceti ddu depeus intendi). Craramenti chi su mixer est scarsu e tenit unu pre-ascurtu bàsciu e/o impastau seus giai partendi mali ma chi assumancu is cùfias funt bonas eus siguramenti a sonai mellus, ca su sonu no at a èssiri atrotoxau e, puru chi sa càscia ispiadora fait caciai, eus a pòdiri ascurtai su canali-maistu puru (custu dipendit meda de is cumandus de pre-ascurtu de su mixer). Chena de cùfias bonas e imperendi cussas de su stèrio de babu o de sa computera po Skype nimancu chi seus Richie Hawtin eus a intendi beni a calancuna cosa! Imoi seu imperendi una pariga de SONY MDR-V700; funt bellas, su sonu est potenti e lìmpiu ma unu pogheddu mannas e de pràstica “cìrdina”, perou est beru puru chi est una genia imperada meda in totu su mundu. Tengu puru una pariga de AKG K-171 chi, forsis, funt mellus che a is SONY ma, a parrimentu miu, funt cùfias prus de stùdiu-de-domu e càntzant luegus a is origas. Sa firma chi prefèrgiu, comuncas, est sa SENNHEISER. Nd'apu tentu medas de cùfias de custa firma; de pagu apu proau su mod. HD-25 e mi-ddas bollu a comporai, poita ca: funt lèbias, funt còmodas e sònant beni-beni-beni. Parrit perou chi siant tropu dilicadas. Ita chi nci-ddas ponis a cracadura in sa bussa e ddas segas! Chena de brullai si balint su chi costant. Genias e firmas a parti, si scriu unu cunsìllu sinceru: a sceberai sèmpiri cùfias cun d-unu gavu sceti (ca duus stòrbant) e no fidiais mede cussas cun d-unu sciacumannu de sciòllius, ca s'ant a segai luegus e no est cosa bona po sa buciaca!
Lèssicu 0.3
(sa) CÙFIA: "cuffia" in italianu, chi s'imperat siat a su sing. chi a su plur.; faeus sa matessi cosa in sardu ma, po mimi, su sing. "cùfia" est de imperai de prus candu ndi seus chistionendi de manera "storrada" (su sardu imperat meda custu mecanismu).
Esempru:
concr.: “Aundi funt is cùfias?”
storr.: "Sa cùfia est sa primu aina de unu digei”
In ingresu ddi nàrant "headphones", in tedescu " kopfhörer".
(su) STÙDIU-DE-DOMU: pari-pari de s'ingresu "home studio", chi s'italianu nimancu dd'at tradùsiu.
(su) PRE-ASCURTU: in ingresu est "monitor", de su verbu "to monitor". Sigomenti ca in italianu est "preascolto" puru e ddu apu imperau sèmpiri chena de barrancus (ca si ligit puru in is manualis de is ainas), deu emu a nai pre-ascurtu, ca "pre" est sufissu chi ndi benit de su latinu e nci arrennesceus a donai su sinnificau de "ascurtu de prima", chi iat a dèpiri èssiri sa tradusidura (lègia) ortodossa.
(su) SCIÒLLIU: po indidai is partis mòbilis chi nci at in dònnia aina. In italianu est "snodo".
(sa) CÀSCIA: "cassa" in italianu. Seus chistionendi de is càscias de is impiantus de àudio de calisisiat spècia, Chi est una càscia chi su digei si ponit acanta e dda imperat po intendi beni su chi est sonendi (ca s'impiantu est faci a sa genti), est "ispiadora" (it.: "cassa spia", ing.: "monitor"). Po brullai (e sceti po cussu) eus a pòdiri nai: "sa càscia bugona"!
(su) CANALI-MAISTU: dònnia mixer tenit unu nùmuru de canalis e, in prus, unu canali chi arrègulat su bolùmini generali de totu is canalis impari. In ingresu est "master channel" (opuru "master" a sa curtza) e in italianu "master" a su pròpiu o, imperau meda prus pagu, "canale principale". "Canali-maistu" mi parrit una solutzioni bona.
Beni benius in su blog de “Su Digei”
Seu traballendi cun sa lìngua sarda de pagu tempus ma assumancu de binti annus e prus cun sa mùsica, faendi “su digei” a èssiri pretzisus. Insaras mi seu pensau, biendi ca totu podit èssiri scritu e contau in Sardu, de incingiai custu blog, cun su fini de scriri e abèrriri chistionis tènnicas e musicalis apitzus de totu cussas chi funt is ainas, is barrancus, is novas de custu setori specìficu de sa mùsica de oindii. Sa tenta, chena de pretesas mannas, est cussa de provai a biri pruschetotu is barrancus chi ddoi funt imperendi is fueddus tènnicus, est a nai totu unu fueddàriu specìficu chi su Sardu no at “imbentau”, circhendi a cumprèndiri ita ndi depeus, duncas, bogai cun is mecanismus de su Sardu opuru ita totu eus a dèpiri tènniri po fortza de s'ingresu, de s'italianu, ecc. e poita, mancai, no fait a ddu furriai in Sardu. Foras de retòrica: chi boleus ca sa lìngua nosta sigat a bìviri e a èssiri moderna custu puru est su tretu de fàiri. Deu nci apu a pònniri totu is connoscièntzias e sa passioni chi sigu a nci pònniri de diora in sa mùsica. Gràtzias de imoi a totu is chi ant a scriri e a mi donai ideas e incraramentus (comenti a Ivo Murgia, chi m'at donau su primu agiudu!).
Alessandro.
Lèssicu 0.0
(su) DIGEI: de s'ingresu “Disc Jockey”, fatu simpri a sa forma “DJ” chi si ligit e si scriit “Deejay” puru. Duncas ddu furriaus pari-pari cun “Digei”.
Esempru:
P: “Ita ses faendi de traballu?”
A: "Fatzu su Digei”


text:
Dj Sputo ande s’Interno 24 in Casteddu (donniassanti 2012)
Sforrogonendi in su computer cosa mia apu agatau unus cantu vìdius interessantis meda chi apu a pubricai in custas diis in su canali Youtube de Su Digei. Su primu est custu, arregistrau in su mesi de donniassanti de su 2012 ande s'Interno 24 de Casteddu (chi imoi ddi nant Blitz, ca s'Interno 24 at serrau ocannu), e s'amostat a Dj Sputo in su mentris chi "si callentat" po su cuncertu, provendi su scioru suu de scarràfius, arratantinas e umperu de Traktor Scratch.
Reebok IDA WORLD DJ CHAMPIONSHIPS 2013: is arresultaus.
Eriseru in Cracòvia (Polska/Polònia) s'est "gherrada" s'IDA 2013, forsis sa prus batalla mondiali manna e de oindii. Dda ant trasmìtia in s'arretza puru, cun d-unu streaming in Youtube. Ndi apu biu una mesoredda sceti ma si potzu nai chi s'organizadura fiat sèria meda; regia, calidadi de is màginis, sonu, ecc., totu fiat perfetu comenti iat a depi essi in is grandu acadèssius. M'eis a nai: "ma in Polònia? no est unu stadu arricu meda, no tenint unu connotu mannu de batallas de digei". Totu fàula: est unu stadu "giòvunu", anca is giòvunus si movint po fai is cosas e anca ddoi est una scena musicali chi est amanniendi-sì dònnia annu! Bastit a pensai chi s'IDA est amparada de Reebok, Rane, Traktor, Stanton e una dexina de àteras firmas mannas chi, siguramenti, no bandant a nci fuliai su dinai in cosas mali cuncordadas.
Torrendi a sa batalla: sa primu parti est stètia fata in s'arretza, est a nai sartiendi is batallas in dònnia stadu (dinai allogau) e faendi s'apretziadura de su nùmuru de "castiadas" de dònnia vìdiu po stabilessi chini totu depiat bandai a sa finali de Cracòvia de eriseru. Tres categorias de batalla, sciorus straordinàrius (apu biu a su franzesu Dj Nelson... piticheddu su scioru!), trumas... unu spetàculu bellu de-i cussus chi impàrant comenti s'iant a depi fai is cosas po amparai e amanniai de manera sèria s'arti de su digei contras a sa cumertzializadura chi seus bivendi in totu is setoris.
Labai is arresultaus:
Show Category
1. Steve Nash & Dj Funktion (Polònia)
2. Groove Sparkz (Franza)
3. SKIP (Ìndia)
Technical Category
1. Vekked (Cànada) [amparadori de su tìtulu]
2. Five (Rep. Ceca)
3. Skillz (Franza)
Scratch Category
1. IQ (USA)
2. BEN (POLAND
Polònia e Franza ant cunfirmau sa fortza insoru (scenas natzionalis mannas meda) e s'americanu IQ est cosa de timi. Ma tòcat a "donai atentzioni" a is stadus nous chi ndi funt bessendi a pillu in is batallas! Custa borta s'Ìndia ndi pigat su de tres postus in sa categoria "Show". Balla!
Pregontus: Dj Vekked (IDA 2012 Technical e DMC 2012 Supremacy champion)
Piciocus, no si perdeus in girus de fueddus longus! Unas cantu cidas a oi eus fatu unu bellu pregontu a Jake "Dj Vekked", unu digei chi in su 2012 at bintu de totu e de prus (IDA, DMC Supremacy...); est stètiu simpàticu e disponìbili meda e ddi torraus gràtzias sperendi chi, in su 2013 puru, at a binci batallas e at a nosi arregalai unu montoni de scarràfius, sciorus e mùsica de gosai. Insa', labai su pregontu:
1 – SU DIGEI: Diferèntzias intra de DMC e IDA: tènnicas, giugis, arrègulas, etc.. Cali est sa mellus batalla?
R – VEKKED: Po s'IDA tenis abisòngiu de prus materiali, e su formau est prus difìtzili. Sa bogadura est sa prus parti “tostada” de sa batalla e su formau: de 13 personis 4 ndi àndant a sa mesu-finali. In prus, a dònnia torrada, depis scarrafiai/fai giogulamentus e no podis passai chena de unu de custus. Sa cumpetitzioni a 6 minùtus de su DMC est prus difìtzili ma s'IDA est unu pogheddu prus forti de su DMC Supremacy e prus dèbili de su DMC 6 minùtus. Mi praxit unu pogheddu de prus s'acontèssiu e s'impostatzioni de s'IDA, est stètiu stravanau ca su team de s'IDA fait funtzionai totu lisu... no ddoi at cansàntziu po apariciai totu. Su parri miu est chi imoi su DMC siat sa prus batalla difìtzili poita ca est sa prus antiga e atinat prus natzionis ma s'IDA tenit unu benidori luxenti diaderus, deu incoru a dònnia digei a circai de nci intrai. S'IDA est stètia sa mellus sperièntzia mia de digei chena de dudas.
2 – SU DIGEI: Digeis canadesus: A-Trak, Dopey, Lil' Jazz... cali de issus t'at donau ispiratzioni?
R – VEKKED: Mah, càstia... medas. Seu stètiu ispirau meda de is digeis canadesus. Nci-ndi funt medas bravus diaderus, e unu tanti de issus no est connotu meda. Po sa prusparti seu stètiu ispirau de: Turnstylez (D-Scratch, Lil' Jaz, DJ Grouch), DJ Brace, Wundrkut, Shub, A-Trak, Jr. Flo, M-Rock, Jooce, Pump, Drastik, Kid Koala, DJ Mana. Totu custus piciocus funt bravus diaderus e medas de issus funt sutapretziaus... medas digei canadesus no tenint sa matessi pubricidadi de-i cussus americanus.
3 – SU DIGEI: Chistionendi de tennologia, apu biu chi umperas Serato cun su RANE 62. Ita ndi pensas de custu micser? E cali arrecumandas che a scèberu? Giai ddu scis chi su 62 costat meda!
R – VEKKED: Imoi su 62 est su micser chi prefèrgiu. Mi praxit a tenni Serato/DVS integrau aìnturu de su micser impari a is controllus. Nomi praxit a tocai my tragaditzu in su mentris de su cuncertu chi no depu. Duncas, po custa tenta, is Rane 62 e 57 mius funt is chi m'agradant. Su Z2 e su Vestax Pro IV parrint togus comenti a ainas “no Rane”. Po su chi pertocat is micsers chena de DVS prefèrgiu su Vestax 08 cun Innofaders po scarrafiai.
4 – SU DIGEI: Pròssimu tentas: batallas, discus, produsiduras, cuncertus, pàsiu...
R – VEKKED: Bollu a batallai ancoras, no m'intendu giai “spaciau”. Forsis seu lòmpiu a su 75% de su potentziali cosa mia. Pensu chi, in is duus annus benidoris, apu a ndi benni a essi prus forti. Mancai apa tentu un'annu bonu diaderus ocannu, no tengu sperièntzia meda. Forsis apu fatu 7 o 8 batallas sèrias in sa vida mia, duncas seu ancoras imparendi meda apitzu de comenti ddas fai. Bollu fai mùsica puru chi tengu unu pagu de tempus lìberu, cun preferèntzia po sa mùsica fundada apitzu de su scratch.
5 – SU DIGEI: Ita mùsica ponis in is currillus? Deu pensu chi tui siast unu digei giòvunu chi tenit una connoscièntzia manna de sa mùsica, printzipalmenti de cussa de is annus 90... Seu sballiendi?
R – VEKKED: Mi praxit sa mùsica fata apitzu de is campionamentus cun arratantinas grais, duncas apu sèmpiri scioberau hip-hop de scola bècia e breaks. A nai sa beridadi no sonu in is currillus ca in Cànada no nci-ndi funt medas po nci sonai sa genia de mùsica chi mi praxit, e no min-nd'importat de sonai mùsica “pop”.
6 – SU DIGEI: Tèssiu de digei europeu contras a su tèssiu de digei americanu: su parrimentu tuu.
R – VEKKED: Po is batallas is digeis europeus funt prus eletrònicus e orientaus apitzus de su scarrafiau, is digeis americanus umperant meda prus mùsica de su connotu e s'orientant de prus apitzu de su giogulamentu. Pensu chi is digeis europeus, imoi siant, in totu, prus ainnantis, ma calincunu, ma medas sighint sa moda de manera tropu acostada. Medas funt bonus scarrafiendi, ma est fàcili a biri is influèntzias insoru. Podis nai custu apitzu de totu is digeis, ma deu pensu chi siat poita s'Euròpa at tentu medas grandu campionis in custus annus (Netik, Rafik, Unkut, Fly, etc.) e medas digeis funt sighendi is arrastus insoru. Is digeis americanus, imoi de pagu, pensu chi apant unu stili prus ùnicu, ma scarrafiendi no siant aici tènnicus o lìmpius po sa prusparti. Est agiumai una chistioni de “tènnicas contras stili”. Creu chi, de su 2005-2010 est stètiu a s'imbressi, is digeis europeus teniant unu stili prus ùnicu/arrefinau e is digeis americanus fiant sighendi una surra de modas (I-Emerge apitzu prima de totu). Sa cosa andat a fàsias. Deu speru chi nci at a essi unu tempus chi ambaduus lompant a su prus cùcuru artu insoru comenti a is diis de is Skratch Perverts contras a The Allies.
7 – SU DIGEI: Tui ses canadesu e duncas, siguramenti, ses “a duas lìnguas”: is fueddus tènnicus funt mellus espressaus in ingresu o in frantzesu? Ddoi funt curiosidadis chi ndi bessint a pillu acarendi is duas lìnguas?
R – VEKKED: Ha ha ha! Crei-nci o no ma su frantzesu miu no est bonu. Ddu apu studiau in sa scola e ddu portzu ligi bastanti po fueddai in frantzesu in is “French DJ Message Boards” e ligi calincunu giassu, ma casi sèmpiri is frantzesus fueddant un'ingresu prus bonu de su frantzesu chi fueddu deu! Ha ha ha!
8 – SU DIGEI: Tui scarràfias e fais giogulamentus a s'imbressi: poita custu scioberu? Su crossfader a s'imbressi est unu profetu, de manera speciali po-i cussus chi umperant sa manu dereta, che a Q-Bert?
R – VEKKED: Apu inghitzau a scarrafiai a s'imbressi po sa matessi arrexoni de meda genti: su micser cosa mia teniat curreus lòfius e femu imparendi cun is cambiadoris de lìnia. Candu apu incarrerau a imparai giogulamentus e amisturamentus apu apoderau su crossfader a cussa manera e, duncas, podendi sighiri a scarrafiai in su mentris chi faemu dònnia cosa... simplementi teniat unu sentidu, po mei! A lestru, emu cambiau is curreus de is canalis (su pratu a manu manca acapiau a su canali de a manu dereta e s’àteru a s’imbressi [n.d.s.]) poita ca mi parriat prus fàcili a passai de su crossfader a s'imbressi a su canali cambiau. No creu chi nci siat profetu mannu, pruschetotu scarrafiendi, normali o a s’imbressi est sa pròpiu cosa. Po is giogulamentus nci funt una pariga de tènnicas chi funt prus fàcilis cun su fader a s’imbressi e, po contras, àteras prus fàcilis cun su fader deretu. Su fader est prus lestru deretu po is giogulamentus ma est prus fàcili a fai movimentus lestrus de su discu candu est a s’imbressi, ma funt acanta meda.
9 – SU DIGEI: Connoscis sa Sardinia?
R – VEKKED: Haha, nou! Est bella? Emu a depi a dda abisitai? Agatai-mì unu cuncertu!
10 – SU DIGEI: Comenti a is mellus pregontus serraus cun: bonu annu nou!
R – VEKKED: Gràtzias medas!
Vekked ande Facebook
Versioni ingresa de su pregontu
Dj Izoh… ma diaderus?
Custu est su vìdiu de su scioru de 6 minutus bincidori de su DMC 2012: su giaponesu Dj Izoh est su campioni nou. Andendi prus atesu de sa noa sa pregunta chi mi deu postu luegus est stètia: ma diaderus? Tocat a nai sa beridadi: custu scioru est unu pogheddu ghetau apari, unu muntoni de sonus scuartaraus e de tènnicas bellas, certamenti, ma imperadas cun sbauladuras medas e custa cosa est strana ca scireus comenti funt pibincus is giaponesus (sa precisioni de Kentaro, Akakabe, Co-ma, ecc. est connota). Ita aciungi? Chi no eus biu is àterus sciorus po nai chi Izoh si-ddu est minèsciu custu tìtulu perou, chi mi pensu a Dj Precision apalas de Izoh, calincuna duda manna mi benit a conca. Sa chistioni, po mei, est chi, de candu su frantzesu Dj Fly at bintu su tìtulu in su 2008 at sinnau s'arruga noa de su DMC, cun d-unu scioru potenti e tènnicu a is prus livellus artus e, apustis, est stètiu dìficili meda a torrai agoa (ma giai Netik e Rafik, in su 2006 e 2007, iant comentzau a fai custa "rivolutzioni") e prus difìcili a ddi passai ananti. Su 2008 est stètiu s'inghitzu de s'epoca "moderna" de su DMC ma sa smèngua est stètia lestra meda... Chi iat participau torra, Dj Fly nd'iat bintu àterus 4 de tìtulus! Deu nau chi su DMC cust' 'orta at fatu unu pogheddu de sbianchimentu ca custu de Izoh no est unu scioru dìnniu de unu "campioni mondiali" e chini comenti a mei sighit is batallas de sèmpiri bai siguru chi dda pensat aici. Eis a biri chi de s'annu chi 'enit ant a torrai sciorus "a s'antiga" po sa musicalidadi impari a tènnicas sèmpiri prus lìmpias e arrefinadas.
Unus cantu cunsiderus comenti a sa sòlita: in s'epoca de su DVS, chi est bintrau de manera ofitziali in is batalla giai de diora, Izoh imperat Serato ma chena de mixer stravanaus! Scatuledda SL-3 (mi parrit) acapiada a unu mixer chi at a tenni assumancu 14 annus: su Technics SH-DJ1200, est a nai SU mixer de batalla ("The official world Dj Championship mixer"), mixer ofitziali de su DMC de su 1997 finsas a unus cantu annus a oi (e depiast imperai CUSSU!). Nci est pagu de fai: is giaponesus funt natzionalistus meda po is ainas de digei (Technics, Vestax, Pioneer, ecc.) e Izoh bincit su prèmiu assumancu po su scioberu de su mixer... e de is gavus! Difatis totu cussus gavetus coloraus e stravanaus a setzioni prana s'agatant in Giaponi sceti!
Abetaus àterus vìdeus, de sa World Supremacy puru, mancai, po cumprendi chi totu su chi eus scritu est unu scimpròriu o chi eus fatu s'arrexonamentu giustu.
Serato e D-Styles
Custu vìdiu ddu at pubricau oi sa firma Serato in su canali Youtube cosa sua: friscu-friscu in custas diis de basca de si scallai mali! Est unu scioru chi D-Styles fait imperendi a Serato impari a su mixer nou de sa Rane, su "Sixty Two". Pagu cosa de nai: custu mixer est s'amanniamentu de su 57, cun d-unu sciacumannu de controllus in prus. Ma no ndi bollu a chistionai in custu post, ca cust'aina si merescit de èssiri bia beni-beni! Gosai-sì is luxiteddas coloradas ma, pruschetotu, su scioru simpli ma stravanau chi nd'at bogau tziu D-Style, forsis su mellus digei de su mundu (lassendi a perdi a Q-Bert chi no fait a ddu acostai a nemus), imperendi unu loop de ratantina (fatu de issu etotu) e scarrafiendi apitzus de unu sonu de sassòfunu... pitica sa boNba! Bosi cumbidu a apubai sceti una pariga de cosas:
1 - D-Styles inghitzat su scioru faendi partiri su pratu a manu manca, gioghendi cun s'atacu; sa tremidura chi custa cosa produsit dda aciapat sa puntina de su pratu a manu dereta, comenti est normali chi siat, e Serato arrespundit movendi pagu-pagu sa ligidura de sa tràcia (si biri beni chi castiais in sa fentanedda chi ant postu, chi amostat su chi nci at in sa computera in su mentris chi est sonendi) mancai su pratu siat firmu. Custa est una farta de Serato e, po sa sperièntzia chi tengu cun custu programa (stravanau!), donat strobu meda candu, a pratu firmu, sa puntina aciapat sonu meda de s'impiantu e movit sa ligidura ananti meda. S'ùnicu cosa chi si podit fai est a circai de calibrai beni sa sensibilidadi de su programa.
2 - D-Styles sonat cun pagu efetus e chena de imperai loops.
3 - Is tràcias chi est sonendi, cuncordadas de issu etotu, tenint is atacus sinnaus (utilis meda po si spostai luegus aìnturu de sa cantzoni) e in su nòmini de sa tràcia chi est scarrafiendi at scritu sa velocidadi (- 4%), unu sistema bonu po no si-ndi scaresci ma puru po no depi imperai a unu file àudio cun sa velocidadi cambiada de unu programa, ca mancai su sonu s'imbrutat unu pogheddu.
4 - Est unu scioru spantosu de cantu est simpli ma musicali.
Gosai-si-ddu!
Lèssicu 1.7
(su) ATACU: su chi in ingresu est CUE POINT, est a nai unu puntu sceberau aìnturu de una cantzoni chi nci podeus torrai luegus imperendi unu butoni chi eus assotziau a-i cussu atacu etotu. Est una funtzioni introdùsia cun is ligidoris de CD po digei (CDJ) e, apustis, in totu is programas de controllu digitali (Serato, Traktor, Virtual DJ, ecc.), pruschetotu gràtzias a su protocollu MIDI.
DJ Vajra (USA) – Scioru bincidori de su 2011 DMC World Championship
Custu est su scioru de Dj Vajra chi at bintu su DMC World Championship 2011, sa prus batalla importanti chi unu digei podit fai. Torraus gràtzias a Vajra po su pregontu chi dd'eus fatu in su mesi de Cabudanni, candu no fiat ancora campioni de su DMC ma, siguramenti, ddu fiat giai de gentilesa! Castiai-si-ddi e gosai-si-ddu:
Finalis Mondialis de su DMC 2011: is arresultaus
Eriseru, in Londra, is batallas de is finalis mondialis de su DMC World Dj Championships 2001 ant nau chini funt is campionis e ddoi funt unas cantu sorpresas.
Scioru clàssicu de 6 min.:
1: DJ Vajra - Chris Vajra Karns - USA
2: Izoh - Japan
3: Co-Ma - Japan
4: JFB - England
5: Erick Jay - Brazil
6: DJ Graded - Denmark
A disfida (Supremacy):
1: DJ Nelson - France
2: Norihito - Japan
Trumas (Team):
1: Kireek - Japan
2: Cla Leste - Brazil
3: BattleStar - USA
E duncas, s'amigu americanu Dj Vajra intrat in sa "Hall of fame" de is grandus digeis de batalla e, chena de brullas, nosu si-dda femus fragada chi acabàt diaci. Difatis Chris no est prus unu piciocheddu (crassi de su '76) e, sigoramenti, teniat su bisu de essi campioni DMC finsas de candu fiat piciocheddu, candu custa batalla fiat s'ùnica e chini dda binciat fiat arreconnotu comenti a su mellus digei. Sa curiosidadi de biri su scioru chi at fatu est manna!
Ligendi is nòminis de is bincidoris is arrexonamentus de fai lestramenti funt:
- su Giaponi artziat in su palcu in dònnia categoria, bincendi (facilmenti) cussa de is Trumas cun Kireek (chi difendiant su tìtulu), pighendi su segundu scalinu in sa Disfida cun Norihito e po finsas su segundu e su de tres scalinu in su Scioru Clàssicu de 6 minutus cun Izoh e Co-Ma! Balla, chi fiant is olimpiadis iant stètius: 1 oru, 2 pratas e 1 brunzu!
- sa Frantza bincit, comenti a sa sòlita, bincit assumancu unu tìtulu (Dj Nelson in sa disfida);
- su Brasili (!) pigat su segundu scalinu in categoria Trumas cun Cla Leste e su de cincu in su Scioru Clàssicu 6 min. cun Erick Jay.
Ocannu, insaras, is giogus de is batallas DMC funt spaciaus e ddoi funt is campionis. Abetaus is vìdios e totu is novas po biri e cumprendi mellus comenti est stètia tennicamenti e musicalmenti sa cosa.
Norabonas a totu is bincidoris de Su Digei!
Su “scioru”
Eus scritu unas cantu bortas chi unu digei e, pruschetotu, cussu de batalla amostat s'abilidadi cosa sua in d-una filera de "routine" chi cundensat totu is tènnicas de scarràfiu e de giogulamentu chi scit fai, circhendi a ddas fai intendi e biri a su pùbriucu puru de manera spetaculari. In custu vìdiu nou-nou chi s'amigu nostu ingresu Dj Angelo at pubricau eriseru si podit cumprendi cun facilidadi manna comenti est cuncordau unu scioru de batalla, birendi a totu is diferentis partis chi ddu componint:
- Introdusidura (arritmu e fràsias de disfida in giogulamentu);
- Giogulamentu tènnicu;
- Scarràfius cun fràsias po introdusi (apitzus de strumentali);
- Scarràfius tènnicus cun sonus (apitzus de strumentali);
- Pàusa (break) po cambiai is discus unu a sa borta
- Giogulmentu arritmicu tènnicu e lestru meda a cantitadis vàrias (2/4/8);
- Routine a ciclu (loop) chi lompit a scarràfius tènnicus;
- Serrada cun fràsia a efetu ("Time is up! Later...").
S'efetu totali, chi su scioru est cuncordau beni, musicali, tènnicu e, mancai, spassiosu puru est de una cosa ùnica chi sonat comenti a una cantzoni e, chi su livellu at a essi sèmpiri artu in totus is partis, su pùbricu at a abarrai spantau. Chi seus in d-una batalla at a essi sa matessi cosa cun is giugis e is aversantis.
Scioru cun su 909
Comenti narat Rude 66: "su 909 cosa mia est totu su chi mi serbit"! Castiai-sì custu scioru imperendi a is efetus (vocoder, delay e sa cantidadi insoru) de su Pioneer Djm-909:


text:
Santosh Thapa Songs :- Santosh Thapa Songs Cg Songs,Santosh Thapa Songs Cg Song mp3,Santosh Thapa Songs Cg dj Song,Santosh Thapa Songs Cg Song video,Santosh Thapa Songs Cg Song download,Santosh Thapa Songs Cg Song com,Santosh Thapa Songs Cg Song,dj,Syk,mix,remix,Santosh Thapa Songs Cg Songs mp3,new Santosh Thapa Songs Cg Song,Santosh Thapa Songs Cg Song list,Santosh Thapa Songs Cg Songs download,Santosh Thapa Songs Cg dj sagar,dj sagar kanker,syk dj, chhattisgarhi song,Santosh Thapa Songs Cg dj syk, dj sagar kanker
Developed By: NyaMan SaHu


text:
Antoni Murone
Ite cheret nàrrere ammentare sa Die a meda annos dae tando, cando sos Sardos aiant chircadu de si ribellare a sos dominadores colonialistas? A tempos de oe, cando s'Itàlia paret chi nos chèrzat iscatzare a foras dae sa Repùblica, traighende sos patos frimmados subra su dinari e sas tassas, cantu nos semus abizzende chi s'istòria est movinde finas issa paris cun nois, in fatu nostru?
Sa zente est comintzende a cumprèndere chi s'Itàlia e sas àteras Natziones si sunt morende non tantu e non solu pro sa chistione de su dinari e de su traballu chi mancat, ma fintzas pro ite mancat un'ispinta a s'azzudu comune.
A die de oe, cando s'Itàlia e sos printzipales de ogni zenia paret nos chèrzant leare su diritu a colare a fora de s'Isula paghende su chi est giustu pro su biàzzu, serrant sas fàbricas e nos lassant s'arga in terra nostra, est arrivende forzis s'ora de lis torrare una risposta forte.
Sas Dies de sa Sardigna sunt cussas chi sunt intrende. Si su pòpulu sardu cumprendet chi solu sende unidu podet bìnchere sa partida, potet arrivare s'ora de estirpare sos abusos e pònnere a fora sos malos usos.


text:
Washington (Istadu)
Coordinatas: 47°30′N 120°30′W / 47.5°N 120.5°W
Articulu in LSC
Su Washington (/ˈwɒʃɪŋtən/) est unu istadu federadu de sos Istados Unidos de Amèrica chi s'agatat in sa regione de Nord-Ovest Patzìficu. Su nòmene de Washington ddi fiat dadu in onore de su primu presidente de sa natzione: George Washington. Sa capitale est Olympia ma sa tzitade prus manna est Seattle.
Allàcanat in su Nord cun sa provìntzia canadesa de Colùmbia Britànnica, in s'Est cun s'istadu federadu de Idaho, is su Sud cun su de Oregon e in s'Ovest tenet bessida in s'Ocèanu Patzìficu.
S'istadu est istadu formadu de sa parte otzidentale de Territòriu de Washington, tzedidu de is britannicos in su 1846 cun su Tratadu de Oregon.
Su Washington est su de 18 istados prus istèrridos e su de 13 prus populados de sos Istados Unidos. Unu 60% de is residentes bivet in s'àrea metropolitana de Seattle, chi est su tzentru de affàrios e de s'indùstria. A fatu de sa Califòrnia est su segundu istadu prus populadu de sa costera otzidentale de sos USA.
Su clima de su Washington est oceànicu in s'Ovest e semi-àrridu in s'Est. Su paesàgiu est duncas ricu de padentes e montes in s'Ovest e su Nord-Est, su Sud e su Sud-Est est imbetzes semi-deserticu. Su Washington est unu istadu meda bentosu.
S'economia s'apoderat subra sa produtzione de linnàmene e fruta comente melas, piras, lampones, carèsias e àteros. De importu in s'economia fintzas sa pisca de salmone e de halibut. Is indùstrias de manìgiu poduint mìssiles, naves e àteros mèdios de trasportu, mandiares, produtos de metallu e chìmicos.
Est su de 42 istados a èssere intradu in s'Unione, in s'annu 1889.


text:
Sa butega artesana
Dae tres erèntzias isperièntzia e professionalidade distinghent sa butega artesana de frades Seches in s’ammanizadura de aberturas e serramentas de intro e de fora, de mòbiles fatos a mesura, de alàscios e de fruninzos a sa moda sarda pichirinados a manu, de torradura in trassas, acontzadura e annoadura de mòbiles e de portales.
Sa tecnologia est a s’acumandu de su connotu in s’arte de fàghere aberturas e fruninzos chi che jumpant sas proas de su tempus chi si che colat. Su de nde torrare a bogare a pizu sas mustras cuadas dae su tempus in sos casciabancos antigos de chentu e chentu annos in manu a privados, paris cun una chirca sighida e acorada de s’arte de sa pichirinadura a iscalpeddu, sunt parte manna de su trabàgliu nostru.
Su sole, sos frores, sos caddos, sos puzones misteriosos unu a ojos a s’àteru, ispigas, rosones de geometrias divèscias, decoraduras a grecas e a tritzas, cussertant s’iscena de su mòbile prìntzipe de sa domo sarda, sa càscia.
Giuta in doda dae sa cojuada noa, s’impitaiat a remonire sa cojuànscia e-i sos arminzos tèssidos, cosidos e recamados die pro die, pro meses intreos si no pro annos, dae sas fèminas manos de oro, e pro arribare totu sas siendas e-i sas prendas de sa domo.
Sas mantessi orizaduras e mustras antigas chi imbellitaiant sas àrcas o càscias in linna de castanza de su cojuonzu e faghiant galanos sos foghiles pòveros de massajos e de pastores, in tempos de oe dant vida, primore e gabbale a un’aposentu, a una coghina, a una càmera de letu de cojuados noos, mudant sos mòbiles, sas giannas e-i sos alàscios in elementos chi, cun dechidore, galania e elegàntzia paris cun sa robustesa faghent donzi domo acoliosa e familiare paris etotu comente l’est sa traditzione.
Fàghere a manu unu mòbile, una gianna, picare, resecare o intagliare una càscia no est unu tribàgliu che a sos àteros; est un’arte chi in pius de sa pratighesa chi bi cheret, impìciat totu sos sensos de su mastru e betat a pare sos sentidos de su mastruàscia cun s’istòria de su pòpulu sou in unu arrèjonu de intiriolu mannu chi mai sessat…
Pro custu chie leat in manos o ràsciat ebbia unu pinzu mastrinu sardu tocat chin cussu traste unu biculu de istòria chi s’est fata Ermosura e Bellesa.
This post is also available in: English, French, German, Italian, Spanish


text:
In medas oindii funt de acordiu ca sa crisi de s'Europa est nexi prus che totu de s'Euro po ita ca is stadus chi nci perdint su poderi de si fai su dinari issoru, funt prus debilis e non nci dda faint a cumbatiri su chi sutzedit a pustis de onnia crisi : sa genti e is mercaus si nd'atzicant luegu e totu e tocat a ddus axudai a s'asseliai.
Custu funt narendi-ddu Paul Krugman, Paul De Grauwe e aterus economistas giai dae tempus meda e a pagu a pagu totus funt cumprendendi sa chistioni : a si indepidai in Euro est giai giai comenti e si indepidai in dinari strangiu, po ita ca sa BTcE (Banca Tcentrali Europea) non sempiri axudat faendi fiantza a totu su depidu de is stadus e custu fait timiri a is meris de su depidu chi nci potzant perdiri lati e casiddu.
E de cantu custu siat berus nd'aeus giai chistionau
amostrendi comenti sa BTcE nci siat arrenescia sempiri (candu si ddoi est posta) a abasciai o a poderai basciu su spread.
Ma pagus tempus fait, duus economistas, Giancarlo Corsetti e Luca Dedola, ant amostrau
ca forsis sa chistioni est prus intrebeddada puru.
Candu una banca tcentrali fait fiantza a su stadu indepidau, bolit nai ca forsis dd'at a tocai a fai dinari nou po ddi pagai su depidu o po ddu pigai cussa e totu po poderai bascius is interessus (si sciit ca su mercau finantziariu funtzionat a s'imbressi de unu mercau normali : candu crescit su tanti domandau is pretzius ndi calant).
A fai dinari nou perou, in una manera o in s'atera nci dda fait a fai cresciri s'inflatzioni o prus che totu s'inflatzioni chi si pensat chi nci at a essiri e custu puru portat unu dannu avatu : su de ndi fai atzicai a sa genti e a is mercaus cun sa timoria est chi su dinari ballat prus pagu e duncas is depidus aici e totu.
Serbit duncas chi onni manixu chi benit fatu cun su dinari tengiat credibilidadi.
Sa beridadi est ca non sempiri serbit chi una banca tcentrali fatzat dinari nou po pagai is depidus de is stadus o po fai asseliai a is mercaus : bastat chi ddu promitat. E chi perou fatzat a nci creiri a su chi est promitendi.
Ma prus che totu serbit chi su guvernu manixit sa fiscalidadi po su chi ddi spetat e duncas chi guvernu e banca tcentrali siant incarreraus conca a su matessimu logu, cun sa banca chi fait fiantza a su guvernu ma cun su guvernu (su ministeru de su tesoru po nai sa beridadi) chi promitat a sa banca de aparixai is problemas chi ndi podint beniri dae is politicas monetarias.
Corsetti e Dedola narant ca forsis sa nexi prus manna de sa debilesa de s'Unioni Monetaria Europea ndi benit propiu dae custas chistionis :
- sa Banca Tcentrali Europea non fait su chi iat a depiri fai;
- is Guvernus non faint su chi iant a depiri fai;
e duncas non nc'at manera de fai nisciunu acordiu po fai cosas chi s'afortint a pari, po ita ca seus chistionendi de una unioni monetaria intra stadus indipendentis (chi indipendentis s'unu dae s'ateru parrit chi bollant abarrai) guvernanda dae una banca tcentrali chi est cussa puru indipendenti (a su mancu iat a depiri essiri) dae is stadus.
Candu sa tropu indipendentzia noxit ...
Po ndi sciri de prus
Who Has Draghi’s Back? - Paul Krugman
Is the euro a foreign currency to member states? - Giancarlo Corsetti and Luca Dedola


text:
Advaita Vedanta
Advaita Vedanta est theologia Hinduismi enuntiata principale in nono saeculo ab Adi Shankara qua docet Deus et anima singularis non differant. In Sanscrita verbum pro anima est Atman et pro Deo Brahman. Etiam prout Advaita, non est nisi unum principium essentiale Brahman et omnia alia est quaedam expressio illius unium Brahman et universus vel mundus est tamquam mera apparentia vel illusio, Sanscrite Maya (Hinduismus).
Advaita, quam Shankara docebat, non dualismum ('A':non,'Dvaita':Dualitas ) significat. Praecepta in summa sunt:
- Ille Absolutus (Brahman vel Deus in senso Absoluto) est realitas.
- Mundus est fieri illlusionis.
- Anima incarnata ("Jiva") non differt Absoluto (Solum est Ille Absolutus-Brahman. ).


text:
Presentazione del Museo-Pinacoteca
Uno scrigno di tesori celato nel cuore della cittadina.
Terralba teidi finalmente unu museu de da podi bei rappresentai e onorai. Unu disigiu.
Becciu de medas: po podi arragolli, agodrai, castiai e apprezzai is cosas de s´antighidadi chi fadiant e usanta is nannais.
Arragodus de valori mannu de tramandai.
- Mobilis de sa tradizioni sadra: credenzas, cascias, cascionis, cadiras, lettus, ecc.
- Prendas de prata e de oru: cadenas, arrichiliaris, ganceras, aneddus, coccus e spillas.
- Quadrus (120) pintaus de pintoris sadrus, continentalis e strangius. Operas fattas de su ´500 a su iniziu de su ´900, pintaus in sa tela e in sa taba.
- Statuas antigas in linnna e atru materiali.
- Pratus, marigas, cungiubedus e pingiadas de ogna tempus, inghizzendi de s´idadi de is nuragus, is grecus, is romanus, de su giudicau arboresu e finas a is primis de su ´900. Carrafians, tassas.
- Librus beccius, inghizzendi de su ´500.
- Macchinas po fai musica de ogna tempus, finas a sa radiu.
- Ricamus de ogna calidari, fatus de is nannais terrabesas.
- Immaginedas beccias chi arragalanta a is pippius.
- Stampas de is costumus sadrus de is biddas nostas.
- Strumentus de coxia.
- Arralogius antigus.
- Oggettus antigus de prata e de ceramica.
Funti totus cosas chi fainti arragodai sa storia de sa bidda de Terraba, de prima d´essi fundada, finas a 60 annus faidi.
Biendu su museu, una persona, faidi una passilada de 6000 annus in custa bidda antiga.
Ndi ballidi sa pena a ci accostai po abarrai cuntentu sioddisfau de ai biu una realtadi aicci bella e preziosa.
Don Eliseo Lilliu


text:
Porto (Portugallu)
Coordinatas: 41°09′N 8°36′W / 41.15°N 8.6°W
Articulu in LSC
Porto, nòdida fintzas comente Oporto (pronùntzia in portughesu: [ˈpoɾtu]) est una tzitade de unos 237.600 bividores de su Portugallu, cabulogu de su distretu omònimu e segunda bidda de s'istadu.
Sa bidda s'agatat a in s'oru setentrionale de su frùmene Douro, a curtzu de sa buca in s'otzèanu Atlànticu. S'àrea metropolitana contat unos 1.700.000 residentes e nde faghet parte fintzas sa tzitade de Vila Nova de Gaia (chi cun unos 300.000 bividores est sa segunda bidda prus manna de Portugallu a segus de Lisbona).
Porto est unu de is distretos prus industrializados de sa natzione, fati chi ddi balet su nòmingiu de A capital do norte (sa capitade de su norti). De su restu est de issa chi benit su nùmene de su Portugallu, e fentzamentas su de su binu famadu su porto, chi de sa segunda metade de su sèculu de 17 est produidu cun is aghinas de sa badde de su Douro. At ppois pigadu su nùmene de sa bidda sende chi manna parte de sa produtzione fiat isportada via mare de su portu suo.
Porto est a bortas narada fintzas la cidade invicta (sa tzitade mai bìnchida), pro ite fiat resissida a rebusare siat is àrabos in s'Edade de Mesu, siat is tropas napoleònicas in su sèculu de 19. Porto no est mai istada derrotada militarmente de sa fundatzione in tempis de s'impèriu romanu.
Mancari is santos patronos de Porto siant Nostra Sennora de Vandoma e Pantaleone de Nicomèdia, sa festa de sa bidda est fata su 24 de làmpadas, in sa die de Giuanne Batista.


text:
Limbas bàlticas
Articulu in LSC
Is limbas bàlticas sunt limbas indoeuropeas chi apartenent a su brancu balto-islàvicu, faeddadas dae sos bàltos.
S'àrea de ispainadura s'istèrret a manu de sa costera sud-orientale de su mare Bàlticu, in s'Europa setentrionale. Sunt partzidas in duos grupos: is limbas bàlticas otzidentales, costituidas isceti dae limbas estintas, e is limbas bàlticas orientales, chi contant duas libas galu bias: su lituanu e su lètone. In tempus andadu s'agataiant faeddadores de limbas bàlticas fintzas a is montes Urales.
Mancari relatos, su lituanu, su lètone e particularmente su prussianu antigu, tenent differèntzias lessicales meda mannas s'unu cun s'àteru e non sunt mutualmente intelligìbiles.
Cuntenutu
Partzidura[modìfica | edit source]
Limbas bàlticas otzidentales †[modìfica | edit source]
- Galìndiu †
- Prussianu antigu †
- Jatvingico †
- Iscàlvicu †
Limbas bàlticas orientales[modìfica | edit source]
- Lètone (~2 milliones de faeddadores)
- Letgallu (150 mìgia faeddadores; generalmente cunsideradu dialetu de su lètonu)
- Lituanu (~3.9 milliones de faeddadores)
- Samogìticu (generalmente cunsideradu dialetu de su lituanu)
- curlandesu (casi ispèrdidu; cuntierrada s'apartenèntzia a su grupu otzidentale o orientale)
- Selònicu †
- Semigàllicu †
(† isperdidu)


text:
Pubblicazione:
Lunedì, 22 Luglio, 2013 - 11:14
Unu sero in una Pratza de Casteddu in su cuartiere de Villanova. A faeddare de limba sarda. Antzis: a faeddare in limba sarda. In medas. Mescamente giovanos e feminas. Intelletuales, giornalistas, istudiosos e amantiosos de su Sardu. Unu muntone. In unu atobiu oldinzadu, gratzias a Matteo Murgia e a s'assòtziu “Don Chisciotte”. Pro unu cunfrontu liberu subra su deretu a sa limba; subra su tempus benidore de su Sardu. “Pro chie – ant iscritu sos organizadores in Facebook – non si betat su picu a pees, pro chie non si mòssigat sa limba, pro chie no iscudit s'ossu arrabiosu a sa camba de sa mesa a posta, pro chie no andat a fàghere su tifu a sa Juve in curva nord in Casteddu, pro chie non s'intèndet discriminadu dae sa limba sua... “. S’atobiu est istadu detzisu a pustis sa dibata in su Consigiu comunale de Casteddu subra sa possibilidade de introduire in sos Cuncursos publicos sa limba sarda comente materia de sas proas. Ma in sa pratza de Casteddu ant allegadu peri de ateras chistiones e ant fatu pretzisas propostas. Casteddu, sa capitale de sa Sardigna pro su Sardu no est faghende nudda. No tenet mancu “S’Ufitziu pro sa limba sarda”: una birgonguia manna! Lu tenent deghinas e deghinas de biddas e bidditzolas e Casteddu nono! It’est aisetende a l’istituire? Ma sos cussigieris de su Comune de Casteddu connoschent sas lees subra s’amparu e s’avaloramentu de su Sardu? A comintzare dae sa lee regionale 26 (de su 1997) “la Regione assume come beni fondamentali da valorizzare la lingua sarda - riconoscendole pari dignità rispetto alla lingua italiana”, e sa lee istatale 482 (de su 1999) chi riconnoschet su Sardu comente limba de una minoria linguistica istorica? Ischint duncas sos cussigieris de Casteddu chi no b’at peruna dificultade normativa e legislativa chi potat impedumare a su sardu de fagher parte de sas materias de sos Cuncursos? Ma, a parte custa chistione, est mai possibile chi sa capitale de sa Natzione sarda no fagat nudda pro sa limba nostra? E cheret diventare capitale mediterranea? O cussigieris: ma sezis macos, tontos o iscassiados? O solu innorantes? Proae a imaginare Barcellona sena sa limba catalana? In sa toponomastica, comente in sos giornales, in sas televisiones e mescamente in sas iscolas? No diat esistere! Duncas, Casteddu, amentende sos omines e sas feminas tuas de gabale, chi ant istimadu e impreadu su Sardu: dae Sigismondo Arquer a Efisio Pintor Sirigu, dae Teresa Mundula a Aquilino Cannas, moedinde pro avalorare sa Limba sarda.
Pubblicato su SARDEGNA Quotidiano del 18- 7-2013


text:
Pioneer PLX-500: prètziu bàsciu e calidadi
E insa', in custu austu sardu callenti torraus a sciri apustis de unu sciacumannu de tempus, ca ndi teneus torra gana meda! Incarreraus cun una noa bella callenti de eriseru: sa firma giaponesa Pioneer chi, forsis, est sa prus firma manna de ainas po digei chi nci siat imoi, at presentau su pratu nou Pioneer PLX-500.
Est unu pratu "po inghitzai" ma, a s'imbressi de is paris de is àteras firmas, mancai chi còstat pagu tenit totu su chi serbit a unu digei o a un'ascurtadori normali de discus po inghitzai a ddu imperau luegus, sena de depi spendi àteru dinai:
- tiradura direta > 1.6 kgf・cm (est a nai ca est prus arta de cussa de su Technics 1200, su standard chi totu is pratus OEM pigant che a arriferimentu po su progetu);
- lestresa ±8 % (standard);
- strutura in allumìniu (su pesu est 10.7 kg);
- totu is aciuntas chi serbint po ddu imperai luegus (puntina, pannixeddu, gavetus àudio, gavetu usb, crobecu po ddu sarvai de su pruini, pesetus po ddu abalantzai);
- bessida àudio phono/line.
Totu po 349 èurus (iva cumpr.)! S'at a podi scioberai po finsas su colori (nieddu o biancu).
Unus cantus cunsiderus lestrus: Pioneer at cumprèndiu de diora chi du discu de vinili fiat "torrendi" e, duncas, chi serbiant pratus bonus po calisisiat umperadori (de su digei internatzionali chi bolit seguràntzia e calidadi a sa personi chi ascurtat is discus in domu chi bolit unu pratu bonu chi portat totu is aciuntas. Difatis, ocannu passau, nd'at bogau su Plx-1000,
est a nai su fradi manni de su 500 (matessi disìnniu, prus funtzionis, est a nai unu modellu "full optional") e, biendi su sucessu chi at tentu e sa domanda manna de pratus bonu prus baratus, at traballau po custu modellu "po inghitzai", donendi calidadi a prètziu bàsciu (una firma chi, po su chi pertocat a is mixer, est traballendi impari a is digeis po amanniai is modellus nous, pròpiu po ndi bogai ainas perfetas po su mercau, sena de circai de fai issa etotu su mercau).
Perou, a nai sa beridadi, custa dirigidura dd'iant pigada giai àteras firmas chi, mancai, po chistioni de nòmini e de dinai po sa pubricidadi, no nci funt arrennèscias a ndi bogai su pratu "po inghitzai" arreconnotu de totus. Una apitzus de totu sa Numark (de sa truma inMusic Brands, Inc. impari a Alesis, Akai, Denon, ecc.), chi un'annu a oi iat presentau su Numark TT250 USB ( 1.6 kgf・cm, ±10 %, aciuntas, scheda àudio usb aìnturu, allumìniu 7.5 kg).
Est, prus o mancu, su matessi pratu e còstat prus pagu (280-290 èurus). No ddu connòscit agiumai nemus, epuru Numark cun su TTX, su TT500 e su X2 giai nd'iat bogau pratus bonus chi, oindii, funt umperaus po finsas in is garas de digei. Ma forsis est peòpiu custu: at sèmpiri fatu pratus po digei e mai pratus OEM po inghitzai e, in prus, no at fatu una pubricidadi bona comenti a cussa de sa Pioneer chi, a sa fini, est unu colossu chi at ditzìdiu de no abarrai connota comenti a sa firma chi at imbentau is cd de digei (CDJ) e is mellus mixer cun 4 canalis ma de si-ndi pigai sa prusparti de su mercau cun ainas de dònnia fàscia e po (casi) totu is buciacas, umperendi una pubricidadi difìtzili a binci. Eus a biri comenti ant a arrespundi is atras firmas.
Custu est unu vìdiu chi amostat is Invisibl Skratch Piklz imperendi su PLX-1000 impari a su Technics 1210 e su mixer Pioneer S9 impari a su Z2 de sa Native Instruments po si fai una bidea de su livellu de is ainas noas de Pioneer:
S’umperu de is ainas: mixer, pratu, DVS, controlladori e sintetizadori
Una sìntesi bella de totu su chi ndi eus pensau, scritu e arrexonau in is ùrtimus artìculus in su vìdiu de unu scioru stravanau de unu digei e musitzista potenti! Teeko umperat su Z2 de sa Native Instruments acapiau a Traktor, unu controlladori Kontrol F1 po Traktor (sèmpiri de sa NI), unu pratu Controller One de sa Vestax e unu sintetizadori de sa Sequential Circuits, chi su sonu no est efetau de Traktor ma de unu pedali. Ita nai? Bonbas! Gosai-si-ddu.
Reloop Neon, su controlladori nou de Reloop
Oindii su mundu de is controlladori est, forsis, su prus setori mannu de is ainas po digei; Pioneer, Native Instruments, Akai, ecc., unu sciacumannu de genias po calisisiat abisòngiu! E, comenti a sèmpiri, custa borta puru sa firma tedesca Reloop ndi bessit cun un'aina chi punnat a sintetizai totu s'essèntzia de is ainas prus famadas de is àteras firmas, circhendi a nci-dda ponni in su mercau cun una pubricidadi fata beni e (siguramenti) cun prètziu bàscius. Su Neon, difatis, portat totu is prus caraterìsticas interessantis de sa NI Maschine, de su Pioneer DDJ-SP1 e de su Denon DN-HC1000S est a nai de cussus controlladoris "cumplementaris" a is consolle cun su mixer, is pratus/cdj e unu DVS (est tzertificau Serato DJ ma, craramenti, bandat beni po dònnia DVS sendi mapàbili).
Su vìdiu spricat beni totu is funtzionis chi tenit e totu su chi si podit fai, contendi-ndi e amostendi-ndi sa fatzilesa de umperu, s'ergonomia e s'assentu generali. Bellu meda, nudda de nai, ma unu contu est a ddas biri a is cosas, un'àteru est a ddas provai e personalmenti tengu dudas meda apitzus de sa lestresa de umperu e sa solidesas de is manaxili e de is tastus. Est berus puru chi Reloop no est prus una firma "giovunedda" e, comenti eus nau in s'ùrtimu artìculu, chi punnat a nci bintrai a faci manna in su mercau in custu momentu chi Vestax e Ecler ant lassau unu tretu mannu siguramenti at prodùsiu un'aina bona e est bellu meda a sciri chi nci at unu scioberu sèmpiri prus mannu e de ainas nci-nd'at po dònnia abisòngiu.
Warflex Speed Booster Apps: Scratch Nerds 2
Unu de is prus barrancus mannus de su digei scarrafiadori e su de no tenni luegus sa possibilidadi de scioberai basi de lestresa e sonus diferentis chena de nci depi perdi tempus a cambiai discus, torrai a ponni sa puntina a s'inghitzu de sa tràcia, cuncordai loops de sonai de su computer, ecc.. Unus cantu annus a oi funt bessius is "loopers", est a nai programeddus po MAC e PC chi pòrtant aìnturu unus cantu loops chi si podint scioberai de una gràfica (càstia-tì Yourlooper), ma sèmpiri abarràt su strobu de si portai avatu su computer, de ddu allùiri, de aberri su file, ecc.. Cun sa spainadura manna de is "smartphones" de-i custus ùrtimus ddus annus s' 'idea est stètia lestra: a nci ponni in su telefuneddu, àbili a ligi programeddus cun sonus e gràfica, su chi ananti si depiat umperai amarolla cun su computer. E insaras sa Thudrumble, sienda americana de Q-Bert e Yogafrog, digeis amigus e sòtzius de diora, sèmpiri prontus a imbentai ainas noas po su mercau, at fatu unas cantu apps po iOS e Android chi, a s'acabu, funt loopers chi pòrtant aìnturu sonus de produsidoris mannus impari a s'arreguladura de sa lestresa, est a nai sa possibilidadi de tenni unu muntoni de loops sèmpiri in busciaca, prontus po is allenamentus. Po nai, cun 1,79 èurus si podit comporai Warflex Scratch Nerds 2, fatu de Dj Craze e de Dj Klever, apitzus de is sonus de su mixtape insoru Scratch Nerds 2. Funt ainas bonas meda e baratas: gavetu de su telefuneddu a su micser, "thaaa/fresh" in su pratu e una dexina de loops prontus. Candu sa tennologia amelliorat aici meda su taballu de su digei est unu spassiu mannu.
Reloop RP-8000: su pratu modellu de su benidori?
Eus giai chistionau de sa bessida de produsidura de su Technics 1200/1210, "su pratu" de su digei, antzis, sa bidea matessi de su pratu. In custus ùrtimus duus annus, duncas, s'est amanniau meda su mercau de is pratus, totu bellus potentis e prenus de funtzionis e tennologia; po esempru, su Numark TTX nd'est bessiu a pillu de manera prepotenti cun totu is novidadis insoru e sa Stanton cun su ST-150/STR8-150 at circau de proponni un'aina simbillanti a su Technics ma prus moderna. Lassendi a perdi is àterus pratus de-i custu tretu spetzìficu de mercau (càstia a innoi po ddus biri mellus), depeus sinnalai chi sa firma tedesca Reloop, sighendi in su caminu cosa sua de amanniadura in su mercau mondiali e de pubricidadi de livellu artu, at inghitzau a bendi unu pratu nou, su Reloop RP-8000, cun su spèddiu mannu de ndi sperditziai is àteras firmas cun d-unu pratu "modellu". E poita? Poita ca pòrtat is prus funtzionis avantzadas de is ainas de is pratus de oindii (motori potenti, ultra-lestresa, ecc.) e in prus una setzioni digitali MIDI de controlladoris po su DVS (giai pronta po Serato) e de pads po s'arratantina. Est a nai chi su chi is àteras firmas ant fatu in su micser (Native Instruments, Rane, ecc.) sa Reloop ddu at fatu in su pratu, agiorronendi e asetiendi su progetu de su Controller One de sa giaponesa Vestax. At a essi su pratu "modellu" de su benidori? No ddu sciu. Tòcat a biri unas cantu cosas: calidadi, durada, segurantza, precisioni de sa lestresa e de s'arrodiadura, ecc., totu cosas chi su Technics sighit a fai beni meda mancai siat imperau de 30 annus! In prus, su de nci ponni sèmpiri prus cosas eletrònicas e aìnturu de is ainas est un'arriscu mannu po duus arrexonis: poita ca, chi s'aina no est beni fata is problemas ant a arribai luegus, e puru ca chi acostumaus a imperai funtzionis chi is àterus pratus no tenint, candu eus a sonai aforas de domu nosta eus a tenni barrancus mannus a nosi cunformai a su chi eus a agatai. Comuncas, abetaus su prètziu e is primus scedas de is digeis professionistas (no pagaus de sa Reloop!) chi ddu ant a imperai.
Donkey Work 3 by Awekid & DJ Muzzell
Iat a depi essi "Su traballu de su molenti nùmuru 3" ma, brullas a parti, Dj Muzzell (campioni inglesu DMC de su 2005) at pubricau sa de tres ainas po digeis scarrafiadoris, chi si podit comporai de innoi in file digitali (.FLAC, .MP3, ecc.) opuru in discu de 12". Ascurtai-sì sa demo àudio po cumprendi cantu est bella e utilosa cust'aina, ca Dj Muzzell gei ndi scit meda! E nosu ddu stimaus meda poita fait a ndi scarrigai Donkey Work 1 po debadas de innoi finsas a sa dii de Paschixedda! Spassiai-sì!
A si biri SERATO SCRATCH LIVE! Beni beniu SERATO DJ!
S'istadi est spaciau e su pàsiu nostu longu puru, ca fiat de diora chi femus firmus cun su blog. Chena de si perdi in arrexonamentus bambus andaus a biri luegus sa novidadi manna (ma manna diaderus!) in su mundu de is ainas po digei:
SERATO SCRATCH LIVE at a lassai sa cadira a SERATO DJ! Sa truma noa-zelandesa de Serato at comunicau de manera ufitziali su chi nosi femus giai fragau unus cantu mesis a oi, est a nai chi at a fai acurri su traballu insoru in s'amanniadura de unu programa sceti chi tengat totu is funtzionalidadis chi, po imoi, funt partzias intra de Scratch Live e de Serato DJ. Duncas, comenti est fàcili meda a cumprendi, Serato DJ at a tenni su DVS integrau! Difatis est unu programa giai cumpletu meda, chi iat pigau su postu de ITCH po essi imperau cun is controlladoris cumpatìbilis ma cun s'aciunta, a pagu a pagu, de totu is ainas de aìnturu chi in Scratch Live ddoi fiant giai (efetus, campionadori, ecc.) e cun s'acostamentu de sa bisura, prus crara e "lìmpia". A-i custu puntu, spaciada sa "sperimentatzioni" e castiadas is sceda de is umperadoris e de is tènnicus su scioberu est stètiu: in su benidori unu programa chi fait totu e po totu!
Po imoi no eus a intrai in is chistionis tènnicas e in is novidadis annuntziadas ma podeus giai fai unus cantu arrexonamentus apitzus de custas noas:
- sa "gherra" a su nimigu mannu Traktor sighit cun su matessi scioberu: unu programa sceti! Est una manera de arrisparmiai puru, ca a amanniai, a sighiri, a fai pubricidadi e a donai agiudu po duus o tres programa còstat meda e, in tempus de "crisi", est a si-dda arriscai tropu;
- sa truma de Serato no at a lassai sa "polìtica" cosa sua e su programa nou at a essi po debadas che a su bèciu;
- Serato at pubricau unu calendàriu (càstia apitzus) de is passus chi ant fai a cabu de su 2015, po lassai a totus su tempus de cumprendi comenti s'organizai po is agiorronamentus;
- s'agiorronamentu e s'amanniadura de Scratch Live at a sighiri po totu su 2014 e, in su matessi tempus, at a inghitzai sa "proa" de Serato DJ, giai de custu mesi de idas 2013 cun s'amparu de is mixer de sa RANE e Pioneer chi tenint sa scheda aìnturu e de is schedas SL2, SL3 e SL4;
- po su chi pertocat a s'hardware bèciu candu s'at a firmai Scratch Live no at a essi amparau de Serato DJ; seus chistionendi de SL1 e de su RANE TTM 57SL, ca tenint una tennologia bècia de 10 annus e sa truma de Serato at ditzidiu chi no fait prus a ddus amparai cun is programas nous;
- biu su calendàriu, chini umpèrat SL1 e/o 57SL at a tenni totu su tempus de s'agiorronai ma, a dolu mannu, no at a podi "a proai" Serato DJ; est craru chi unu contu est a cambiai sa scheda, un'àteru est a depi cambiai su mixer puru! Custu arrexonamentu de su bantaxu de sa scheda contras a su mixer tòrrat sèmpiri!
Ita àteru aciungi? Is novidadis aìnturu de Serato DJ funt mannas (8 cue point, efetus potentis a incuru de sa Izotope, duus campionadoris, funtzioni de SYNC, ecc.) e sa vìdiu-presentada ufitziali de sa Serato promitit unu programa stàbili meda (e Scratch Live ddu fiat giai!) e unu còixi de amanniadura a s'avanguàrdia (e po-i custu s'hardware bèciu no at a essi amparau). Est un'acostamentu "cumertziali" chi mi praxit meda e spereus chi sa "batalla" contras a Traktor at a inghitiai ambaduas is firmas a abasciai is prètzius de is ainas, deghinou at a essi unu barrancu mannu po chini cun custus programas/hardware nci trabàllat e, oindii, no ndi podit umperai àterus chi no funt aici professionalis!
Eus a sighiri totu sa cosa e a scriri àteru agiorronamentus... e a torrai a sciri in su blog cun arregularidadi!
Windows 8 + Scratch Live 2.4.4 = Touchscreen DVS
S'àtera dii eus pubricau sa noa de sa bessida de sa versioni 2.4.4 de Serato Scratch Live andendi a castiai lestramenti is prus agiorronamentus importantis chi nci at. Intra de-i custus eus biu:
imoi s'at a podi ponni asuta de Windows 8 chena de ndi dèpiri studai "Windows Security Settings" (mancai Windows 8 no siat unu sistema ofitziali po umperai Scratch Live)
Sendi chi deu umperu Serato asuta de OSX e, a bortas, de Windows 7 no emu pensau chi Windows 8 est unu sistema operadori pensau po is ainas a "touchscreen" e, duncas, candu chi nci-ddu eus postu, Serato etotu at a funtzionai de-i custa manera! A mimi custa cosa gei no mi spantat meda perou est berus puru chi intra de tablet, smartphone e computer de ùrtimu genia su touchscreen est in dònnia aina informàtica e, duncas, is sistemas DVS puru ant a podi essi umperaus tochendi su schermu, mancai po circai e carrigai is cantzonis o po arregulai unu efetu. Deu, chi seu de sa scola bècia, apu a sighiri a umperai su contoller MIDI e su touchpad de su computer, ca su schermu tocau cun is didus s'imbrutat e tocat a ddu limpiai dònnia dii!
Scratch Live 2.4.4
Est bessiu oi su Serato Scratch Live nou versioni 2.4.4, "a maintenance release" po amanniai sa firmesa e sa lestresa de su programa, connotu e difùndiu meda pròpiu po custas. Is prus amellioramentus importantis chi ddoi funt:
- imoi s'at a podi ponni asuta de Windows 8 chena de ndi dèpiri studai "Windows Security Settings" (mancai Windows 8 no siat unu sistema ofitziali po umperai Scratch Live);
- arrangiau unu problema cun su crossfader de su Serato Video;
- agiorronaus is Rane Audio Core Drivers po s'umperu cun àterus programas àudio e po funtzionai asuta de OSX 10.8.
Est craru chi est sèmpiri mellus a lassai sa versioni bècia puru po dda umperai po sonai foras de domu in su mentris chi provaus sa siguresa e sa stablidadi de cussa noa, ca si sciri chi est mellus a no si-dda arriscai luegus cun cosas tropu "callentis"!
DJ Unkut cun su Vestax VCI-400
Eus scritu giai apitzus de-i custa impunna de is grandu firmas a nci ponni in su mercau de is ainas po digei controlladoris MIDI e consolle sèmpiri prus pibincosas e, craramenti, comenti est pretzisu in custu tretu modernu de marketing bia internet, bireus sciorus stravanaus fatus de digei potentis (sa Reloop cun Dj Angelo, po nai). Eriseru sa firma giaponesa Vestax at pubrucau unu scioru stravanau de Dj Unkut, campioni DMC tedescu (ma turcu de sangunau!) imperendi su controlladori MIDI nou VCI-400. Totu bellu, potenti, lestru, lìmpiu e tènnicu comenti si spetat a una bella... pubricidadi! Su parrimentu miu est chi custas ainas funt bellixeddas meda ca tenint unu muntoni de funtzionis e funt tragaditzas perou, chi seus chistionendi de "digei", ddas depeus biri comenti a scèberus a is pratus. Controlladoris MIDI po is efetus e totu is àteras cosas nci-nd'at àterus prus baratus! S'apoddu innoi asuta su chi emu scritu in su mesi de Donniassantu de su 2011 e chi sigu a pensai:
"... funt circhendi a fai issus su mercau, sciendi chi is ligidoris CD ant a bendi sèmpiri de a mancu ca su CD est morendi-sì comenti a formau lassendi totu su logu a is formaus digitalis (.mp3, .ogg, .vor, .wav, .aif) e duncas a is consolles USB e a is DVS cuntrullaus cun is pratus puru. Insaras funt circhendi a proponni una spècia de consolle analògica/digitali cun is pratus e un'aina ùnica po mixer e controlladoris, in prus chi unu computer chi at a serbiri amarolla."


text:
Reloop Neon, su controlladori nou de Reloop
Oindii su mundu de is controlladori est, forsis, su prus setori mannu de is ainas po digei; Pioneer, Native Instruments, Akai, ecc., unu sciacumannu de genias po calisisiat abisòngiu! E, comenti a sèmpiri, custa borta puru sa firma tedesca Reloop ndi bessit cun un'aina chi punnat a sintetizai totu s'essèntzia de is ainas prus famadas de is àteras firmas, circhendi a nci-dda ponni in su mercau cun una pubricidadi fata beni e (siguramenti) cun prètziu bàscius. Su Neon, difatis, portat totu is prus caraterìsticas interessantis de sa NI Maschine, de su Pioneer DDJ-SP1 e de su Denon DN-HC1000S est a nai de cussus controlladoris "cumplementaris" a is consolle cun su mixer, is pratus/cdj e unu DVS (est tzertificau Serato DJ ma, craramenti, bandat beni po dònnia DVS sendi mapàbili).
Su vìdiu spricat beni totu is funtzionis chi tenit e totu su chi si podit fai, contendi-ndi e amostendi-ndi sa fatzilesa de umperu, s'ergonomia e s'assentu generali. Bellu meda, nudda de nai, ma unu contu est a ddas biri a is cosas, un'àteru est a ddas provai e personalmenti tengu dudas meda apitzus de sa lestresa de umperu e sa solidesas de is manaxili e de is tastus. Est berus puru chi Reloop no est prus una firma "giovunedda" e, comenti eus nau in s'ùrtimu artìculu, chi punnat a nci bintrai a faci manna in su mercau in custu momentu chi Vestax e Ecler ant lassau unu tretu mannu siguramenti at prodùsiu un'aina bona e est bellu meda a sciri chi nci at unu scioberu sèmpiri prus mannu e de ainas nci-nd'at po dònnia abisòngiu.
No ddoi funt ancora trackbacks.


text:
Dae su situ de sa Regione Autònoma de sa Sardigna
http://www.sardegnacultura.it/limbasarda/normativa/
Normativa internatzionale:
- Decraratzione Universale de sos Deretos de s’òmine, 1948
- Patu internatzionale subra sos deretos tziviles e polìticos - ONU, 1966
- Decraratzione ONU subra sos Deretos de sas minorias, 1992
- Progetu de Decraratzione de sa Natziones Unidas subra sas Personas Indìgenas, 1994
- Decraratzione subra sa diversidade culturale de s’UNESCO, 2001
Normativa europea:
- Atu finale de sa Cunferèntzia subra sa Seguresa e sa Cooperatzione in Europa, Helsinki 1975
- Cunventzione Internazionale subra sos Deretos de s’Infàntzia, 1989
- Carta Europea de sas limbas regionales o minoritàrias, 1992
- Cunferèntzia mondiale de sos Deretos umanos - Decraratzione de Vienna e programma de azione, 1993
- Cunventzione CEI – Tutela de sa minorias, 1994
- Cunventzione cuadru pro s’amparu de sas minorias natzionales – Consìgiu de Europa, 1995
Normativa natzionale:
- Costitutzione de sa Repùblica Italiana, 1948
- Lege 15 de Nadale de su 1999, n. 482 Normas in matèria de minorias linguìsticas istòricas
- Regulamentu de sa Lege 482/99, D.P.R. 2 maggio 2001, n. 345
Normativa regionale :
Lege Regionale n. 26 de su 15 de santugaine de su 1997
Promotzione e valorizatzione de sa cultura e de sa limba de sa Sardigna


text:
Sabaudia
Sabaudia est una comuna italiana de 19.287 abitadores ubigada in sa rezione de su Làtziu, cuncretamente in sa provìntzia de Latina. Est una de sas biddas fundadas in s'èpoga fassista, cuncretamente su 5 de austu de 1933, e inagurada su 15 de abrile de 1935.
Geografia[modìfica | edit source]
S'agatat in su coro de sas Tolas Pontinas, a unos 90 km. dae Roma e a 25 dae Latina. Su territòriu comunale suo parisincu est caraterizadu dae su litorale de dunas arenosas, dae zonas litosas (chi una die formaiant parte de sa "serva de Terracina) e dae una filera de zonas ùmedas protèghidas e dae tres lagos costerencos: su lagu de Sabaudia (o de Paola), su lagu dei Monaci e su lagu de Caprolace. Una parte importante de su territòriu comunale est custituìda de su 1934 dae su Parcu nassionale de su Circeo.


text:
lunedì 25 aprile 2016
Sa forma - S'arti de sa gherra (8)
E aici siast
Lestru che su bentu,
Pagu lestru che sa struvina,
Assaltilla e sperdi totu che su fogu,
Abarra siddau che unu monti,
Segretu che su yin,Lestru che su tronu.
Candu torrobas unu logu, partzi is fortzas.
Candu conchistas unu logu, partzi sa cosa furada.
Pensa a su de fai e fai-ddu.
Candu cumbatis a de dii, porta banderas e stendardus meda.
Candu cumbatis a su noti, porta tumborrus e campanas meda.
Tumborras e campanas, banderas e stendardus funt is ainas po fai a manera chi origas e ogus de is sordaus siant una cosa sceti.
Aici fait a ndi liai su ch'i a is tres armadas.
Fait a torrai a nudda sa conca de unu cumandanti.
Su ch'i a mangianu est friscu, a mesudii est fadiau, a merii est spaciau.
Unu generali àbili
Lassat a perdi a chini portat unu ch'i friscu e ferrit invècias a chini portat unu ch'i fadiau e spaciau.
Custa est s'arti de cuminci su ch'i.
Cun s'òrdini para su corru a fronti a su carraxu.
Cun s'atrapàsiu para su corru a fronti a s'impellida.
Custa est s'arti de cuminci sa conca.
Abeta acanta a su campu abì tocat a assaltillai a chini est atesu ancora.
Abeta pasiau a chini est trumentendi.
Abeta satzau a chini arribat famiu.
Custa est s'arti de cuminci sa fortza.
No ferrast a chini arribat cun is banderas beni postas in filera.
E nimancu a is chi funt medas.
Custa est s'arti de si baghillai.
No serbint a marolla is lìburus de economia po cumprendi s'economia.
A bortas bastat a ligi su chi scriiat prus de duamilla annus a oi sa genti a s'àteru càbudu de su mundu, po si nd'acatai de comenti is cosas andànt, andant e forsis ant a andai sèmpiri.
Sa primu parti dd'agatais innoi.
Sa segunda parti dd'agatais innoi.
Sa de tres partis dd'agatais innoi.
Sa de cuàturu partis dd'agatais innoi.
Sa de cincu partis dd'agatais innoi.
Sa de ses partis dd'agatais innoi.
Sa de seti partis dd'agatais innoi.
Iscriviti a: Commenti sul post (Atom)


text:
sabato 30 gennaio 2016
Su shih - S'arti de sa gherra (7)
No est diferenti a guvernai unu esèrcitu mannu e a ndi guvernai unu piticu.
Est chistioni de assetiai e de contai.
No est diferenti a cumbati contras a unu esèrcitu mannu e contras a unu piticu.
Est chistioni de formas e sinnus.
Fait a assetiai is tres armadas a manera chi ferrendi paris cun su nemigu no siat a perdi.
Est chistioni de maneras stravanadas e comunas.
Un'operatzioni militari bincit candu est che una perda scuta contras a unu ou.
Est chistioni de buidu e prenu.
In pagus fueddus, cumbatendi
Fai is cosas comunas po parai su corru a fronti a su nemigu
E fai cosas stravanadas po ddu binci.
Aici, a chini est capassu de fai cosas stravanadas
No acabat che su celu e sa terra
No spàciat che su Frùmini Grogu e su mari.
Candu acabat, torrat a inghitzai de belle nou,
Aici comenti faint a borta a borta su soli e sa luna.
Morrit e torrat a nasci,
Che is cuàturu tempus.
Is nodas no funt prus de cincu,
Epuru nemus podit nai de ai intèndiu totus is amesturus insoru.
Is coloris no funt prus de cincu,
Epuru nemus podit nai de ai biu totus is amesturus insoru.
Is tastus no funt prus de cincu,
Epuru nemus podit nai de ai tastau totus is amesturus insoru.
Su shih de sa batalla est sceti su stravanau e su comunu,
Epuru nemus podit nai de nci dd'ai fata a spaciai totus is amesturus insoru.
Su stravanau e su comunu si currint pari pari e s'unu ndi strantaxat s'àturu,
Che in unu circu sene inghitzu.
Chini nci dda fait a spaciai is possibilidadis chi ndi nascint amesturendi-ddus?
S'arràbiu de s'àcua, abì nci tirat e amuntonat is perdas: custu est su shih.
Su stori chi si ndi scudit de susu, candu afracat sa cassa: custu est su nuu curtzu de sa canna.
Duncas, su chi est àbili cumbatendi
Tenit unu shih chi no fait a ddu poderai,
E unu nuu curtzu.
Su burdellu ndi nascit de s'òrdini.
Sa timoria ndi nascit de su coràgiu.
Sa debilesa ndi nascit de sa fortza.
Su chi sighit su shih guvernat is sordaus cumbatendi comenti e chi fessant truncus de mata e arrocas arrumbulendi.
Candu funt in pranu, funt firmus.
Candu ddus sumbullas, si movint.
Candu funt cuadraus abarrant firmus.
Candu funt tundus, si movint.
Aici, su shih de sa ghia àbili, chi est portendi-nci unu esèrcitu a cumbati, est comenti e chi siat a fai arrumbulai arrocas tundas de unu monti artu milla jen.
Custu est su shih.
No serbint a marolla is lìburus de economia po cumprendi s'economia.
A bortas bastat a ligi su chi scriiat prus de duamilla annus a oi sa genti a s'àteru càbudu de su mundu, po si nd'acatai de comenti is cosas andànt, andant e forsis ant a andai sèmpiri.
Sa primu parti dd'agatais innoi.
Sa segunda parti dd'agatais innoi.
Sa de tres partis dd'agatais innoi.
Sa de cuàturu partis dd'agatais innoi.
Sa de cincu partis dd'agatais innoi.
Sa de ses partis dd'agatais innoi.
Iscriviti a: Commenti sul post (Atom)